text:
Indise Dagiti Topiko iti 2016 nga Agriingkayo!
“Agyamanak kadagiti naintiempuan a magasin nga it-itedyo.”—Amy
Kas maysa nga ina, makabasbasa ni Amy iti Agriingkayo! kadagiti epektibo a solusion dagiti pakaipaspasanguanna iti inaldaw. Kas kenkuana, minilion nga agbasbasa ti matultulongan daytoy a magasin a mairuruar iti kada dua a bulan. Bisitaem ti www.jw.org/ilo tapno makitam dagiti topiko iti 2016 a nailista ditoy.
DAGITI SAKSI NI JEHOVA
INTERBIU
Ilawlawag ti Maysa nga Embryologist no Apay a Mamati iti Dios (Y. Hsuuw): No. 2
NADUMADUMA
NALATAK A TATTAO ITI HISTORIA
NATAUAN A RELASION
NO ANIA TI KUNA TI BIBLIA
RELIHION
SALUN-AT KEN MEDISINA


c: text/html

text:
Danaw Victoria
Ti Danaw Victoria (Nam Lolwe iti Luo) ket maysa kadagiti Nalatak a Danaw ti Aprika. Ti danaw ket nainaganan kenni Reina Victoria ti Nagkaykaysa a Pagarian, babaen ni John Hanning Speke, ti immuna a Europeano a nakaduktal ti danaw.
Iti kalawa ti rabaw ti 68,800 kuadrado kilometro (26,600 sq mi), ti Danaw Victoria ket isu ti kadakkelan a danaw idiay Aprika babaen ti kalawa, ken isu ti kadakkelan a tropikal a danaw iti lubong. Ti Danaw Victoria ket isu ti maikadua a kadakkelan a nasadiwa a danum a danaw iti lubong babaen ti kalawa ti rabaw; ti laeng Danaw Superior idiat Amianan nga Amerika ti dakdakkel. Iti termino ti tomo, ti Danaw Victoria ket isu ti maikasiam a kadakkelan a kontinental a danaw, ken aglaon ti danum ti agarup a 2,750 kubiko kilometro (2.2 bilion acre-pié).
Ti Danaw Victoria kaaduam a makaawat ti danumna manipud ti dagus a panagtudo wenno manipud kadagiti ginasut a babbassit a waig. Ti kadakkelan a waig nga gayayus iti daytoy a danaw ket ti Karayan Kagera, a naisanglad ti sabanganna idiay laud nga aplaya ti danaw. Dua akarayan ti pumanaw ti daytoy a danaw, ti Puraw a Nilo (naamammoan a kas ti "Victoria Nilo" gaputa panawanna ti danaw), nga agayus idiay Jinja, Uganda idiay amianan nga aplaya ti danaw, ken ti Karayan Katonga nga agayus idiay Lukaya idiay laud nga aplaya a kumapet ti danaw idiay Danaw George.[1]
Ti Danaw Victoria ket sakupenna ti ababaw a depresion idiay Aprika ken adda ti kaadalem ti84 m (276 ft) ken ti natimbeng a kaadalem ti 40 m (130 ft).[2] Ti pagayusanna a lugar ket sakupenna ti 184,000 a kuadrado kilometro (71,040 sq mi). Ti danaw ket adda ti aplaya ti 4,828 km (3,000 mi), nga adda dagiti isla a mangbukel ti 3.7% ti kaatiddogna,[3] ken nabingbingay kadagti tallo a pagilian: ti Kenya (6% wenno 4,100 km2/1,600 sq mi), ti Uganda (45% wenno 31,000 km2/12,000 sq mi) ken Tanzania (49% wenno 33,700 km2/13,000 sq mi).[4]
Ti danaw ket agsupsuporta ti kadakkelan a panagkalap ti kaunegan a daga ti Aprika.
Dagiti linaon
Heolohia[urnosen | urnosen ti taudan]
Ti Danaw Victoria ket adda, iti las-ud ti heolohiko a pakasaritaannna, ket napan kadagiti panagbalbaliwna a sumakup ti agdama nga ababawg depresion, babaen kadagiti mabalin a serie ti adadu a babassit a danaw.[3] Dagiti heolohiko a bugas a naala idiay lansadna ket mangipakpakita ti Danaw Victoria ket kompleto a namagaan ti saan a basbassit ngem tallo a beses manipud idi naporma.[5] Dagitoy a siklo a panagmagmaga ket mabalin a mainanig kadagiti paawen ti yelo, a dagiti panawen idi ti tudo ket bimasbassit iti sangalubongan.[5] Ti kinaudi a panagmaga ti Danaw Victoria ket idi 17,300 a tawtawen, ken napunno manen idi agarup a rugi ti 14,700 a tawtawen. No maipapana ti heolohiko, ti Danaw Victoria ket ubing pay laeng – nga agarup ti 400,000 a tawtawen – ken daytoy ket naporma idi dagiti agpalpalaud a ayus dagiti karayan ket napennedan babaen ti maysa nga agpangato a naipalladaw nga naukisan a muton.[5]
Daytoy a heolohiko a pakasaritaan ket nagparawad ti dramatiko a cichlid nga esesiasion a mangilaslasin ti ekolohiana, ken dagiti pay dadduma a Nalatak a Danaw ti Aprika,[6] ngem adda dagiti agsuksukisok a mangsuppiat dagitoy, a mangsuppiata a bayat a ti Danaw ictoria ket adda iti kinaababaw idi baetan ti18,000 ken 14,000 a tawtawen, ken nagmaga ti ti maminsan iti dayta a las-ud ti panawen, awan ti ebidensia kadagiti nabatbati nga alog wenno dagiti kalugnakan a makitkita iti kaunegan ti namagaan a labneng. No adda dagiti kastoy a langa, mabalin a bassitda laeng idi, ababaw, balibeg, ken/wenno naapgad, ken isunga adu a maigiddiat manipud ti danaw nga ita nga aldawen ket nakaamponan dagiti sebbangan.[7]
Ti kaababaw ti Danaw Victoria, dagiti napatinggaan a panagayus ti uneg ti karayan, ken ti nalawa a rabawna no maipada ti tomona ket makaaramid daytoy a madanar kadagiti pagbanagan dagiti panagbalbaliw ti klima.
Hidrolohia[urnosen | urnosen ti taudan]
Ti Danaw Victoria ket gangani a nakaalala kadagiti amin a (80%) a danumna manipud ti dagus a panagtudtudo.[3] Ti natimbengan a panagbawbaw ti danaw ket baetan ti 2.0 ken 2.2 metro (6.6 ken 7.2 ft) ti tunggal maysa a tawen, gagani a maninpamindua ti panagtudtudo kadagiti lugar ti igid ti karayan.[8] Idiay Kenya a Sektor, dagiti kangrunaan amakaimpluensia a karayan ket ti Sio, Nzoia, Yala, Nyando, Sondu Miriu, Mogusiken ti Migori. No maitiptipon, dagitoy a karayan ket mangiparawad pay ti adadu a danum iti danaw ngem ti kadakkelan nga agayayus ti uneg a karayan, ti Kagera, a sumrek iti danaw manipud ti laudt.[9] Ti danaw ket rummuar nga agayus idiay Puraw a Nilo ken ti Karayan Katonga, a dagitoy dua ket paset ti akin-ngato a sistema ti karayan ti Nilo.
Ti danaw ket mangipakpakita kadagiti eutropiko a kasasaad. Idi 1990–1991, dagiti konsetrasion ti oksiheno iti nailalaok a tuon ket nangatngato ngem idi 1960–1961, nga adda ti ganganai nga agtultuloy a nakaro a pannakaipasagepsep kadagiti rabaw ti danum. Dagiti konsetrasion ti oksiheno kadagiti [[Hypolimnion|hipolimnetiko a danum] (a kas ti tuoon ti danum nga adda ti sirok iti termoklina, ket saan nga maiwarwaras, ken kankanayon a nalamiis) ket nababbaba dagitoy idi 1990–1991 para iti napapaut a paset ti panawen ngem idi 1960–1961, nga adda dagiti pateg iti basbassit ngem 1 mg tunggal maysa a litro (< 0.4 gr/ku pie) a rumrumsua iti danum nga abababaw ngem 40 metro (130 ft) no maipada iti abababaaw nga irurumsua ti adadu ngem 50 metro (160 ft) idi 1961. Dagiti panagbalbaliw ti pannaka-oksiheno ket naikedkeddeng a kapadpada dagiti panagrukod kadagiti nagatngato ti algasna a biomasa ken panagpataud.[10] Dagitoy a panagbalbaliw ket ngimmatngatao gapu kadagiti adu a rason: dagiti adu a panagur-uram iti kaunegan ti labnengna,[11] iro ken dapo a naideposito kadagiti nawatiwat a paset ti danaw; manipud ti ngimmatngato a taraon a nagayayus ti uneg babaen kadagiti karayan,[12] ken manipud ti ngumatngato a panagrugit a mainaig ti panagtataeng kadagiti igid ti aplayana.
Ti panagawan dagiti cichlid a henero ti Haplochromis ket naipabasol pay iti eutropikasion ti danaw. Ti kalames dagiti tropikal a danum ket agkamkammatalek iti gatad a panakaiyeg a panakailaok dagiti taraon. Dagiti makaimpluensi a karayan ti Danaw Victoria ket mangited laeng ti bassit a taraon iti danaw no mainaig ti kadakkelna. Gapu ti daytoy, kaaduan kadagiti taraon ti Danaw Victoria ket naipagpagarup a naiduldulin kadagiti deposito ti lansad ti danaw.[3][13] No ti agmaymayasa, daytoy mulmula a banag ket agin-inu a malungsot. Dagiti lasag ti ayup ket naparpardasda a malungsot, nupay kasta, isunga ti kalames ti danaw ket agkamkammatalek iti kapardas dagitoy a taraon a maala dagiti ikan ken dadduma pay nga organismo.[13] Adda laeng bassit a panagdudua a ti Haplochromis ket adda idi ti nangruna a papel iti panangisubli kadagiti detrito ken plankton kadagiti panakailalaok.[14][15][16] Adda dagiti 80% dagiti sebbangan ti Haplochromis a mangmangan kadagiti detrito, ken makapada a makabael mangkaan kaniada, dagitoy ket nangirepresenta ti nailet, kaunegan a panag-usar manen a sistema, nga agiyak-akar kadagiti taraon ken biomasa nga agpangato ken horinsontal babaen ti batong ti danum, ken mangtimbeng ti danaw babaen panagkaan dagit itao ken naindagaan nga ayup ken tattao.[14] Ti panagikkat kadagiti Haplochromis, nupay kasta, ket mabalin a nagparawad ti ngumatngato a ka-adda dagiti panagsabong ti alagas,[12][15][16] a mabalin pay a nagtaudan dagiti adu a panakatay ti ikan.[12]
Dagiti nagibasaran[urnosen | urnosen ti taudan]
- ^ J.-P. vanden Bossche, G. M. Bernacsek (1990). "Danaw Victoria". Taudan a libro para iti uneg ti daga a rekurso ti pangalapan ti Aprika. Tomo 1. CIFA a Teknikal a Papel Blng. 18/1. Organisasion ti Taraon ken Agrikultura. pp. 83–87. ISBN 92-5-102983-0.
- ^ Nagkaykaysa aPagpagilian, Panagrang-ay ken Panagitunos kadagiti Linteg ti Enbironmento Tomo 1: Reporta iti legado ken Patakder a Banbanag idiay Labneng ti Danaw Victoria, Nagkaykaysa a Pagpagilian, 1999, panid 17
- ^ a b c d C. F. Hickling (1961). Tropical Inland Fisheries. London: Longmans.
- ^ J. Prado, R. J. Beare, J. Siwo Mbuga & L. E. Oluka, 1991. Ti katologo dagiti pamay-an tipanagkalap ekn ramit nga inus-usar idiay Danaw Victoria. UNDP/FAO Rehional a Gandat para iti Panagrang-ay ti Kaunegan a Pangngalapan (IFIP), FAO RAF/87/099-TD/19/91 (En). Roma, Organisasion ti Taraon ken Agrikultura.
- ^ a b c John Reader (2001). Aprika. Washington, D.C.: Kagimongan ti Nalian a Heograpiko. pp. 227–228. ISBN 0-7922-7681-7.
- ^ Christian Sturmbauer, Sanja Baric, Walter Salzburger, Lukas Rüber & Erik Verheyen (2001). "Dagiti panagbalbaliw ti lessad ti danaw ket mangurnos kadagiti henetiko a panagsasabat dagiti cichlid nga ikan kadagiti danaw ti Aprika" (PDF). Ti Molekular a Biolohia ken Ebolusion. 18: 144–154. PMID 11158373.
- ^ J. C. Stager & T. C. Johnson (2008). "Ti naladaw a Pleistocene a panamaga ti Danaw Victoria ken ti taudan bukodna nga endemiko a biota". Hidrobiologia. 596 (1): 5–16. doi:10.1007/s10750-007-9158-2.
- ^ Simeon H. Ominde (1971). "Rural nga akonomia idiay Laud aKenya". Iti S. H. Ominde. Dagiti Adalen ti Heograpia ti Daya nga Aprika ken Panagrang-ay. Londres: Heinemann Educational Books Ltd. pp. 207–229. ISBN 0-520-02073-1.
- ^ P. J. P. Whitehead (1959). "Ti karayan a panagalapan ti Kenya 1: Probinsia ti Nyanza". Warnakan ti Agrikultura ti Daya nga Aprika ken Pagbakiran. 24 (4): 274–278.
- ^ R. E. Hecky, F. W. B. Bugenyi, P. Ochumba, J. F. Talling, R. Mugidde, M. Gophen and L. Kaufman (1994). "Panagikkat ti oksineho iti adalem a danum ti Danaw Victoria, Daya nga Aprika". Limnolohia ken Oseanograpia. 39 (6): 1476–1481. JSTOR 2838147.
- ^ R. E. Hecky (1993). "Ti eutropikasion ti Danaw Victoria". Verhandlungen der Internationale Vereinigung für Limnologie. 25: 39–48.
- ^ a b c Peter B. O. Ochumba & David I. Kibaara (1989). "Panagpalplaiiw kadagiti asul-berde a sabsabong ti alaga kadagiti nawaya a danum ti Danaw Victoria, Kenya". Warkan ti Aprikano nga Ekolohia. 27 (1): 23–34. doi:10.1111/j.1365-2028.1989.tb00925.x.
- ^ a b R. S. A. Beauchamp (1954). "Pangalapan a panagsukisok idiay Daya nga Aprika". Warnakan ti Agrikultura ti Daya nga Aprika. 19 (4): 203–207.
- ^ a b Les Kaufman (1992). "Katastropiko a panagbalbaliw kadagiti nabaknang ti sebbanagn a ekosistema ti nasadiwa a danum: dagiti adalen ti Danaw Victoria". Bioscience (warnakan). 42 (11): 846–858. JSTOR 1312084.
- ^ a b Les Kaufman & Peter Ochumba (1993). "Ebolusionario ken koserbasion a biolohia dagiti cichlid nga ikan a kas naipakita babaen dagiti amin a tidda ti ayup idiay akin-amianan a Danaw Victoria". Konserbasion a Biolohia. 7 (3): 719–730. doi:10.1046/j.1523-1739.1993.07030719.x. JSTOR 2386703.
- ^ a b Tijs Goldschmidt, Frans Witte & Jan Wanink (1993). "Dagiti agsariap a pagbanagan ti panagiyammo ti Nile perch dagiti sebbangan ti detrivorous/phytoplantivorous iti sublitoral a luglugar ti Danaw Victoria". Konserbasion a Biolohia Biology. 7 (3): 686–700. doi:10.1046/j.1523-1739.1993.07030686.x. JSTOR 2386700.
Dagiti silpo ti ruar[urnosen | urnosen ti taudan]
Midia a mainaig iti Danaw Victoria iti Wikimedia Commons
}

robotstxt: allowed

filter: keep


text:
Plantilia:Subst
{{subst:{{{1}}}}}
Panagusar[urnosen ti taudan]
Daytoy a plantilia ket inus-usar a panagtulong ti panagiparang ti kodigo ti wiki para iti pangisukat ti plantilia. Daytoy ket mangala iti maysa a parametro a mangibaga iti nagan ti plantilia:
- Kas pagarigan
Ti mangisukat ti dayta a plantilia, usaren ti {{subst|Medisina}}.
mangpataud ti:
Ti mangisukat iti dayta a plantilia, usaren ti {{subst:Medisina}}.
Ti panangisukat iti daytoy a plantilia ket sukatanna ti plantilia a maipaay, no maited.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{tls}} - Ti {{tls|foo}} ket imalditna ti {{subst:foo}}.


text:
Enero 4-
10
2 CRONICAS 29-32
Kanta 114 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Kasapulan ti Panagregget iti Pudno a Panagdaydayaw”: (10 min.)
2Cr 29:10-17—Determinado ni Ezekias a mangisubli iti pudno a panagdaydayaw
2Cr 30:5, 6, 10-12—Inawis ni Ezekias ti amin a nasayaat ti panagpuspusona tapno agdaydayaw a sangsangkamaysa
2Cr 32:25, 26—Inlinteg ni Ezekias ti kinatangsitna babaen ti kinapakumbaba (w05 10/15 25 ¶20)
-
Panagkali iti Naespirituan a Gameng: (8 min.)
2Cr 29:11—Apay a nasayaat nga ulidan ni Ezekias iti panangikeddeng iti prioridad? (w13 11/15 17 ¶6-7)
2Cr 32:7, 8—Ania ti kasayaatan a maaramidantayo tapno masaganaantayo dagiti pakarigatan iti masanguanan? (w13 11/15 20 ¶17)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: 2Cr 31:1-10 (4 min. wenno awan pay)
AGBALIN A MAS EPEKTIBO ITI MINISTERIO
Isagana Dagiti Presentasion Ita a Bulan: (15 min.) Pagsasaritaan. Ipabuya ti umuna a video a Sample Watchtower Presentation sa pagsasaritaan dagiti napapateg a punto. Ipaganetget no kasano a nangisaad ti agibumbunannag iti pundasion para iti panagsarungkar. Kasta met laeng ti aramiden iti maikadua a Sample Watchtower Presentation ken iti broshur a Naimbag a Damag. Pagsasaritaan ti “No Kasano ti Mangyadal Babaen ti Broshur a Naimbag a Damag.” Paregtaen dagiti agibumbunannag a mangaramidda iti bukodda a presentasion.
PANAGBIAG KAS KRISTIANO
Kanta 127
“Ti Pribilehiotayo nga Agibangon ken Mangmantener Kadagiti Lugar Para iti Pudno a Panagdaydayaw”: (15 min.) Pagsasaritaan. Awisen dagidiay nakiramanen iti panagibangon iti Kingdom Hall nga isalaysayda ti nariknada a rag-o. Kauman iti apagbiit ti kabsat a mangor-organisar iti panagdalus ken panangmantener iti Kingdom Hall maipanggep kadagiti urnos ti kongregasion.
Panagadal ti Kongregasion iti Biblia: ia kap. 6 ¶1-14 (30 min.)
Repaso ken Dagiti Maadal iti Sumaruno a Lawas (3 min.)
Kanta 142 ken Kararag
Palagip: Pangngaasiyo ta patokarenyo iti maminsan ti musika ket kalpasanna, kantaen ti kongregasion ti baro a kanta.


text:
TULONG PARA ITI PAMILIA | PANANGPADAKKEL ITI ANNAK
No Mais-stress ti Balasitangmo
TI PROBLEMA
Kuna ti balasitangmo a mais-stress. ‘Ngem 13-na pay laeng!’ nakunam iti bagim ta dimo patien dayta. ‘Ubing pay unay tapno ammona no ania ti stress!’ Ngem sakbaymo nga ibaga dayta iti anakmo, usigem ti dadduma a rason no apay a ti biag ket kasla makapa-stress iti balasitangmo.
DAGITI MAKAGAPU
Panagbalbaliw ti bagi. Ti napartak a panagbalasang ket makapa-stress iti maysa a tin-edyer, nangruna no isu ket maud-udi wenno umun-una kadagiti kaedadna. “Maysaak kadagiti kaunaan a balasitang a nag-bra isu a diak komportable,” kuna ni Anna * nga agtawen itan iti 20. “Panagriknak, abnormalak no ikomparak ti bagik kadagiti kaedadko!”
Panagbalbaliw ti emosion. Malagip ni Karen nga agtawen itan iti 17: “Masuronak unay ta diak ammo no apay a nagragsakak iti agmalem sa napalalo ti sangitkon no rabii. Diak ammo no apay a kastoy ti marikriknak. Kasla diak makontrol dagiti emosionko.”
Panangrugi ti regla. “Uray no naibagan ni Nanang no ania ti mapasamak, nakigtotak latta iti damo a panagreglak,” kuna ti balasang a ni Kathleen. “Namin-anoak a nagdigus iti maysa nga aldaw ta panagriknak, nakarugrugitak. Sa kanayondak pay a sutilen dagiti tallo a manongko. Siguro ti ammoda ket nakakatkatawa ti mapaspasamak kaniak a panagregla.”
Impluensia ti kakadua. Malagip ti agtawen itan iti 18 a ni Marie: “Idi agtawenak iti 12-14, nagkaro ti impluensia dagiti kakaduak. Paglolokuan dagiti kaeskuelaak ti asinoman a makitada a naiduma.” Kuna ti 14 anyos a ni Anita: “Iti edadko, nagpateg nga adda barkadam ta nagrigat no awan.”
TI MABALINMO NGA ARAMIDEN
Ipaestoriam iti anakmo ti pakais-stress-anna. Mabalin nga iti damo, mabain a makisarita. Ngem agan-anuska ken aramidem ti balakad ti Biblia a “nasiglat no iti panagdengngeg, nainayad no iti panagsao.”—Santiago 1:19.
Ibilangmo a serioso dagiti pakais-stress-an ti anakmo. Laglagipem a naiduma kenka ti kapadasanna iti biag isu nga awan unay ti pangikomparaanna kadagiti stress-na ken dina pay ammo no kasano a sanguen dagita.—Prinsipio ti Biblia: Roma 15:1.
Dimo ipalubos a madagsenan ti anakmo iti nagadu nga ekstrakurikular nga aktibidad. Sigun iti libro a Teach Your Children Well, dagiti agtutubo a napumpunno ti eskediulda ket “masansan a makita kadakuada ti seniales ti stress, kangrunaanna iti pisikal kas iti sakit ti ulo ken tian.”—Prinsipio ti Biblia: Filipos 1:9, 10.
Siguraduem a nasayaat ti turog ti anakmo. Ti turog ti masansan nga umuna a mabaybay-an dagiti tin-edyer. Ngem no napuyat, kumapuy ti abilidadna nga agpanunot ken uray ti abilidadna a manglaban iti stress.—Prinsipio ti Biblia: Eclesiastes 4:6.
Tulongam ti anakmo a mangkita iti nasayaat a pamay-an a mangbang-ar kenkuana iti stress. Para iti dadduma, mangkissay iti stress ti panagehersisio. Kuna ti Biblia a ‘ti panangsanay iti bagi makagunggona.’ (1 Timoteo 4:8) Nakatulong met iti dadduma ti panag-diary tapno maaddaanda iti umiso a panangmatmat iti stress. “Idi balasitangak pay,” malagip ti 22 ti tawenna a ni Brittany, “Isuratko dagiti problemak a diak talaga masolusionan. Dayta ti timmulong kaniak a mangtarus no kasano ti panagriknak iti maysa a problema isu a nalaklakak no kuan a solusionan wenno bay-an lattan dayta.”
Agbalinka nga ulidan. Kasano ti panangsangom iti stress? Ad-adu kadi ngem iti kabaelam ti iyeskediulmo a trabaho sa matarantakan no aramidem dagita? Mabambannogka kadi unay gapu iti napalalo a panagtrabahom isu a mabaybay-amon dagiti napatpateg a bambanag? “Ti kinanainkalinteganyo maammuan koma dagiti amin a tattao,” kinuna ti Filipos 4:5. Laglagipem a kitkitaen ti anakmo ti ulidanmo ket dayta ti tuladenna, nasayaat man wenno saan.
^ par. 6 Nabaliwan dagiti nagan iti daytoy nga artikulo.
Ammuem ti Ad-adu Pay
Kasano a Madaeram ti Stress?
Ammuem dagiti kangrunaan a mangpa-stress ken no kasano a madaeram dagita.


text:
Rehion ti Bicol
Ti Rehion ti Bicol wenno Kabikolan ket maysa kadagiti rehion iti Filipinas a mangsaksakup iti maaw-awagan iti Peninsula ti Bicol iti abagatan-a-dumaya a pungto ti isla ti Luzon. Addan iti 6 a probinsia, ti Albay, Camarines Norte, Camarines Sur, Catanduanes, Masbate, ken Sorsogon. Bikol ti kangrunaan a pagsasao iti rehion ket dagiti komersial ken pinansial a sentrona ket dagiti siudad ti Naga ken Legazpi. Ti met laeng Legazpi ti agpapay a kas rehional a sentro ti Kabikolan.
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (Ingles) naala idi 10 Hunio 2016


text:
SUHETO ITI AKKUB | SIASINO DAGITI SAKSI NI JEHOVA?
Apay a Mangaskasabakami?
Mabalin nga awanen ti ad-adda pay a pakabigbiganmi no di ti nasaknap a trabahomi a panangasaba—iti binalaybalay, kadagiti publiko a luglugar, ken iti sadinoman nga ayan dagiti tattao. Apay nga ar-aramidenmi dayta a trabaho?
Mangaskasaba dagiti Saksi ni Jehova tapno idaydayawda ti Dios ken ipakaammoda ti naganna. (Hebreo 13:15) Kayatmi met a suroten ti imbilin ni Kristo Jesus: “Inkayo ngarud ket mangaramidkayo iti ad-adalan kadagiti tattao iti amin a nasion, . . . nga isuroyo kadakuada a tungpalenda ti amin a bambanag nga imbilinko kadakayo.”—Mateo 28:19, 20.
Kasta met, ay-ayatenmi ti padami a tao. (Mateo 22:39) Siempre, ammomi nga addan bukod a relihion ti kaaduan ken saan nga amin ket interesado iti mensahemi. Ngem patienmi a makasalbar iti biag dagiti isursuro ti Biblia. Dayta ti rason nga itultuloymi ti ‘awan sarday a panangisuro ken panangideklara iti naimbag a damag maipapan iti Kristo’ kas iti inaramid dagiti Kristiano idi umuna a siglo.—Aramid 5:41, 42.
Insurat ti sociologist a ni Antonio Cova Maduro nga “agporporsegi ken maipaspasango dagiti Saksi ni Jehova iti rigat nga uray la isakripisioda ti aminda . . . , tapno maidanon ti sagrado a sasao iti kaadaywan a suli ti daga.”—Diario nga El Universal, Venezuela
Saan a Saksi ni Jehova ti kaaduan nga agbasbasa kadagiti publikasionmi. Kasta met, sabali ti relihion ti minilion a makipagad-adal iti Biblia kadakami. Ngem agyamyamanda unay ta bumisbisita dagiti Saksi ni Jehova kadakuada.
Siempre, mabalin nga adda pay dagiti saludsodmo maipapan kadagiti Saksi ni Jehova. Tapno masungbatan dagita, awisendaka nga
Agsaludsod iti maysa kadagiti Saksi ni Jehova.
Bumisita iti website-mi a www.jw.org/ilo.
Umay kadagiti gimongmi a libre ken para iti amin.
Ammuem ti Ad-adu Pay
Patien Kadi Dagiti Saksi ni Jehova nga Isuda Laeng ti Maisalakan?
Ibaga ti Biblia no siasino dagiti maisalakan.
Addaan Kadi Dagiti Saksi ni Jehova iti Ministro a Babbai?
Ania ti papel dagiti babbai iti sangalubongan a trabaho a panangasaba dagiti Saksi ni Jehova?


text:
Lumaud a Visayas
Nagsasabtan: 10°35′N 122°35′E / 10.583°N 122.583°E
Ti Lumaud a Visayas, ket maysa a rehion ti Filipinas, a napusgan kas Rehion VI. Paset ti Visayas, buklen ti 6 a probinsia, ti Aklan, Antique, Negros Occidental, Capiz, Guimaras ken Iloilo. Addaan ti rehion kadagiti 17 a siudad, ti kaaduan ti siudadna a rehion iti intero a Filipinas. Hiligaynon ti kangrunaan a pagsasao, a maar-aramat iti Negros Occidental, Guimaras, Capiz ken sumagmamano a paset ti Iloilo. Ti Kinaray-a ket pagsasao iti Antique ken dadduma a paset ti Iloilo. Ti Aklanon ket maar-aramat iti Aklan. Ti Siudad ti Iloilo ti rehional a sentro.
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (Ingles) naala idi 10 Hunio 2016


text:
Papa Higinio
Ni Higinio ket isu ti kaunaan a Romano a padi a nangisaad iti bagbagina a kas “papa” ken isuna pay ti umuna a padi a Katoliko a nangbusor kadagiti Gnostiko. Natay a kas martir bayat ti panagturay ni Marcus Aurelius.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Higinio iti Wikimedia Commons
- Katoliko nga Ensiklopedia, "Santo Papa Higinio" (1913).
- Opera Omnia
- Chisholm, Hugh, ed. (1911). "Hyginus (pope)". Encyclopædia Britannica (Maika-11 nga ed.). Pagmalditan ti Unibersidad ti Cambridge.
- Fontes Latinae de papis usque ad annum 530 ( Papa Felix IV)
- Liber pontificalis


text:
Agturturayen ti Pagarian ti Dios!
Minilion ti naaddaan iti naragsak, natalged a biag iti sidong ti perpekto a gobierno ti Dios. Kayatmo kadi ti agpaituray iti dayta?
Surat ti Bagi a Manarawidwid
Kasano a napaneknekan nga umiso ti makapagagar nga impakaammo ni C. T. Russell idi Oktubre 2, 1914?
KAPITULO 1
“Umay Koma ti Pagariam”
Ad-adu ti insuro ni Jesus maipapan iti Pagarian ti Dios ngem iti dadduma a topiko. Kasano ken kaano nga umay dayta?
KAPITULO 2
Naipasngay ti Pagarian Idiay Langit
Siasino dagiti timmulong a nangisagana kadagiti pasurot ni Kristo ditoy daga para iti Pagarian? Ania dagiti aspeto a mangipakita a ti Pagarian ket pudpudno a gobierno?
BENNEG 1
Kinapudno Maipapan iti Pagarian—Pannakaipaay ti Naespirituan a Taraon
In-inut a nalawlawagan ti ili ti Dios iti naespirituan. Kasanoka a naaddaan iti pannakaammo iti kinapudno?
KAPITULO 3
Impalgak ni Jehova ti Panggepna
Ti kadi Pagarian ket paset ti orihinal a panggep ti Dios? Kasano nga insilnag ni Jesus ti lawag maipapan iti Pagarian?
KAPITULO 4
Itan-ok ni Jehova ti Naganna
Ania ti naibanag ti Pagarian maipapan iti nagan ti Dios? Kasanom a masantipikar ti nagan ni Jehova?
KAPITULO 5
Ti Ari Insilnagna ti Lawag Maipapan iti Pagarian
Ammuem ti nalawlawag a pannakatarus maipapan iti Pagarian ti Dios, dagiti mangituray iti dayta ken dagiti iturayanna, ken ti kinapateg ti panagbalin a nasungdo.
BENNEG 2
Panangikasaba ti Pagarian—Panangisaknap iti Naimbag a Damag iti Intero a Lubong
Impadto ni Jesus a ti trabaho a panangasaba ket agsaknap iti intero a daga bayat ti maudi nga al-aldaw. Kasano a natungpal daytoy a padto?
KAPITULO 6
Dagiti Manangaskasaba—Ministro a Situtulok nga Agserbi
Apay nga agtalek ni Jesus a maaddaanto iti buyot dagiti situtulok a mangasaba iti maudi nga al-aldaw? Kasanom a maipakita nga iyun-unam ti Pagarian?
KAPITULO 7
Dagiti Pamay-an ti Panangasaba—Panangusar iti Amin a Pamay-an Tapno Makasabaan ti Amin a Tattao
Ammuem ti nagduduma a pamay-an nga inusar ti ili ti Dios tapno maidanon iti adu a tattao ti naimbag a damag sakbay a dumteng ti panungpalan.
KAPITULO 8
Alikamen iti Panangasaba—Panangipablaak iti Literatura Para Kadagiti Amin a Tattao
Kasano a paneknekan ti trabahotayo a panagipatarus a supsuportarannatayo ni Jesus? Ania ti maipapan kadagiti publikasiontayo a mangipaneknek nga agpaypayso ti Pagarian?
KAPITULO 9
Resulta ti Panangasaba—“Dagiti Talon . . . Purawdan a Maipaay iti Pannakaani”
Adda dua a leksion nga insuro ni Jesus kadagiti adalanna maipapan iti dakkel a naespirituan a panagani. Kasano nga agaplikar dagitoy ita?
BENNEG 3
Pagalagadan ti Pagarian—Panangbirok iti Kinalinteg ti Dios
Iti daytoy a benneg, kitaem no kasano a guggugoran ti Mesianiko a Pagarian ti ili ti Dios.
KAPITULO 10
Ti Ari Guggugoranna ti Ili ti Dios iti Naespirituan
Ania ti pagpadaan ti Krismas ken krus?
KAPITULO 11
Pannakagugor iti Moral—Iparangarangna ti Kinasanto ti Dios
Dagiti siled ti guardia ken pagserkan iti templo a nasirmata ni Ezequiel ket adda naisangsangayan a kaipapananna iti ili ti Dios manipud idi 1914.
KAPITULO 12
Organisado nga Agserbi iti “Dios ti Talna”
Saan nga inggidiat ti Biblia ti riribuk iti urnos, no di ket iti talna. Apay? Ken kasano a ti sungbat dayta apektaranna dagiti Kristiano ita?
BENNEG 4
Panagballigi ti Pagarian—Legal a Panangipasdek iti Naimbag a Damag
Iti daytoy a benneg, ammuentayo no kasano a dagiti panangabak dagiti Saksi ni Jehova iti korte paneknekanna nga agpayso ti Pagarian ti Dios.
KAPITULO 13
Dimmatag iti Korte Dagiti Mangikaskasaba iti Pagarian
Dagiti hues iti moderno-aldaw a korte tinuladda ti panangmatmat ti nagkauna a mannursuro iti Linteg a ni Gamaliel.
KAPITULO 14
Nasungdo a Panangsuporta iti Gobierno ti Dios—Awanen Sabali
Adda di ninamnama a nangalun-on iti “karayan” ti pannakaidadanes a napasaran dagiti Saksi ni Jehova gapu iti neutral a takderda iti politika.
KAPITULO 15
Panangilaban iti Wayawaya nga Agdaydayaw
Inlaban ti ili ti Dios ti kalinteganda nga agtulnog iti linteg ti Pagarian ti Dios.
BENNEG 5
Edukasion nga Ipapaay ti Pagarian—Panangsanay Kadagiti Adipen ti Ari
Iti daytoy a benneg, ammuem no kasano a ti panangsanay nga ipapaay ti organisasion ni Jehova ket pammaneknek nga agturturayen ti Pagarian.
KAPITULO 16
Panagtataripnong Tapno Agdaydayaw
Kasanotayo a magunggonaan kadagiti panagtataripnongtayo tapno agdaydayaw ken ni Jehova?
KAPITULO 17
Panangsanay Kadagiti Ministro ti Pagarian
Kasano nga insagana dagiti teokratiko nga eskuelaan dagiti ministro ti Pagarian a mangitungpal iti annongenda?
BENNEG 6
Panangsuporta iti Pagarian—Panagibangon Maipaay iti Panagdaydayaw ken Panagsaranay
Iti daytoy a benneg, ammuem no kasano a ti proyekto dagiti Saksi ni Jehova a panagibangon ken panagsaranay ket pammaneknek nga agturturayen ti Pagarian ni Jesus.
KAPITULO 18
No Pagtataudan ti Pondo ti Aktibidad ti Pagarian
Pagtataudan ti kuarta? Pakaus-usaranna?
KAPITULO 19
Trabaho a Panagibangon a Pakaidayawan ni Jehova
Pakaidayawan ti Dios dagiti lugar a pagdaydayawan, ngem adda ti napatpateg kenkuana.
KAPITULO 20
Pakaidayawan ni Jehova ti Trabaho a Panagsaranay
Kasanotayo nga ammo a ti trabaho a panagsaranay ket paset ti sagrado a panagserbitayo ken ni Jehova?
BENNEG 7
Dagiti Kari ti Pagarian—Panangpabaro iti Amin a Banag
Iti daytoy a seksion, ammuentayo no kasano a tungpalen ti Pagarian ti Dios ti karina a mangikkat iti kinadakes ken mamagbalin iti daga a paraiso.
KAPITULO 21
Ti Pagarian ti Dios Ikkatenna Dagiti Kabusor
Masaganaam itan ti gubat ti Armagedon.
KAPITULO 22
Itungtungpal ti Pagarian ti Pagayatan ti Dios Ditoy Daga
Kasanom a masigurado a matungpal dagiti kari ni Jehova?


text:
Albrecht Dürer
Ni Albrecht Dürer (Panangibalikas nga Aleman: [ˈalbʁɛçt ˈdyːʁɐ]; 21 Mayo 1471 – 6 Abril 1528)[1] ket maysa idi a Aleman a pintor, agprenprenta, agkitkitikit, matematiko, ken teoriata manipud idiay Nuremberg. Dagiti imprentana ket nangikeddeng kaniana ti pammadayaw iti ballasiw ti Europa idi isu ket agtawen pay laeng ti duapulo, ken isu ket naipanunotan a kas ti kalatakan nga artista iti Akin-amianan a Renasimiento manipud idin. Dagiti nawatiwat a bagi ti obrana ket mairaman dagiti piraso ti altar ken relihioso nga ob-obra, dagiti nadumaduma a retrato ken bukod a retrato, ken dagiti gambang a kinitkitikit. Dagiti tabas ti kayona, a kas dagiti serie ti Apokalipsis (1498), ket nakatagtaginayon ti ada-du a nanam ti Gotiko ngem dagiti sabsabali nga obrana. Dagiti nadayeg a naam-ammuan nga obrana ket mairaman ti Kabaliero, Patay, ken ti Demonio (1513), San Jeronimo idiay Pagadadalanna (1514)ken ti Melencolia I (1514), nga isu daytoy ket suheto ti nawatiwat a panagusig ken panagipatarusan. Dagiti akuarelana ket nangmarka kaniana a kas maysa kadagiti immuna nga Europeano nga artista ti ladawan ti daga, bayat a dagiti aramidna a natarigagay a tabas ti kayo ket nagpabaro ti pannakapataud ti dayta a medio.
Ti panangipayuna ni Dürer kadagiti klasiko a motif iti Akin-amianan nga arte, baaben kadagiti pannakaammona kadagiti Italiano nga artista ken dagiti Aleman a Hunanista, ket nangitalged ti pammadayawna a kas maysa kadagiti kangrunaan a pigura ti Akin-amianan a Renasimiento. Daytoy ket pinatalgedan pay babaen dagiti teoretiko a tratadona, a nangiraman kadagiti pamunganayan ti matematika, perspektibo ken dagiti umno a rukod.
Dagiti linaon
Nasapa a biag (1471–90)[urnosen | urnosen ti taudan]
Ni Dürer ket naipasngay idi 21 Mayo 1471, ti maikatlo nga anak ken maikadua nga anak a lalaki dagiti nagannak kaniana, nga isuda ket addaan kadagiti agarup a sangapulo ket uppat ken sangapulo ket walo nga annak. Ti amana, ni Albrecht Dürer the Elder, ket narang-ay idi a mammanday iti balitok, ken dati nga agnagan iti Ajtósi, nga idi 1455 ket immalis idiay Nuremberg manipud idiay Ajtós, idiay asideg ti Gyula idiay Hungaria.[2] Ti Aleman a nagan a "Dürer" ket naiyulog manipud iti Hungaro ti "Ajtósi".[2] Iti immuna, daytoy idi ket "Türer," a ti kaibuksilanna ket agparpartuat iti ridaw, a daytoy ket "ajtós" iti Hungaro (manipud ti "ajtó", a ti kaibusilanna ket ridaw). Ti ridaw ket naipakita iti eskudo a tinagikua ti pamilia. Ni Albrecht Dürer ti Ub-ubing ket kanungpalanna a binaliwan iti "Türer", ti bersion ti amana iti apelyido ti pamilia, iti "Dürer", tapno maampon ti lokal a dialekto ti Nuremberg. Ni Albrecht Dürer ti Laklakay ket inasawana ni Barbara Holper, ti anak a babai ti apona, idi isu ket nagbalin met nga apo idi 1467.[3]
Ti ninong idi ni Dürer ket ni Anton Koberger, nga isu ket pimmanaw iti panagpanday iti balitok tapno agbalin a mangimaldit ken mangiwarnak iti tawen a naipasngay ni Dürer ken napardas a nagbalin a narang-ay a mangiwarnak idiay Alemania, ken kanungpalan a nagtagikua kadagiti duapulo ket dua a pagimalditan ken addaan met kadagiti adu nga opisina idiay Alemania ken ballasiw taaw. Ti kadayegan a pablaak idi ni Koberger ket ti Nuremberg Chronicle, a naipablaak idi 1493 kadagiti edision ti Alemanken Latin. Daytoy ket naglaon kadagiti awan kapada a 1,809 nga ilustrasion iti kitikit iti kayo (urayno adu met dagiti naulit a panagusar iti isu met laeng a muton) babaen ti pagobraan ti Wolgemut. Ni Dürer ket mabalin a nagobra met kadagitoy, ken mabalin pay a nagobra kadagiti proyekto a nairugi idi isu ket kaduana ni Wolgemut.[4]
Gapu ta ni Dürer ket nangibati kadagiti autobiograpiko a sursurat ken nagbalin a nadayeg idi isu ket agtawen iti tengnga ti duapulo, ti biagna ket nasayaat a nadokumentuan babaen dagiti nadumaduma a taudan. Kalpasan dagiti bassit a tawen iti eskuela, ni Dürer ket nangrugi a nagadal iti batayan ti panagpanday iti balitok ken ti panangiladawan manipud ti amana. Urayno ti amana ket kinaykayatna nga agtuloy iti panagsanayna a kas mammanday iti balitok, isu ket nagipakpakita iti talento ken nangrugi a kas agdadamo kenni Michael Wolgemut idi isu ket agtawen iti sangapulo ket lima idi 1486. Ti bukod a panangiladawan, ti panangiladawan itipuntos ti plata, ket napetsaan idi 1484 (Albertina, Vienna) "idi ubingak," a naibagbaga iti naudi nga insuratna. Ni Wolgemut idi ti kalaingan nga arista idiay Nuremberg iti dayta a panawen, ken adaan iti dakkel a pagobraan ken agpatpataud kadagiti nadumaduma nga obra iti arte, a naisangayan kadagiti kinitikit iti kayo para kadagiti libro. Ti Nuremberg ket importante idin ken nadur-as a siudad, ti sentro para iti panangipablaak ken dagiti adu a naramen a tagilako. Daytoy ket addaan kadagiti napigsa a pannakaisilpo iti Italia, a naipangpangruna iti Benesia, ti asideg met bassit a distansia iti ballasiw ti Alpes.[4]
Ti Wanderjahre ken pannakiasawa (1490–94)[urnosen | urnosen ti taudan]
Kalpasan ti pannakalpas iti termino iti panagdadamona, ni Dürer ket sinurotna ti kadawyan nga ugali ti Aleman iti panagala iti Wanderjahre—kasla dagiti sabatikal a tawen —a ti agdadamo ket nakaadal kadagiti kalaing manipud kadagiti artista kadagiti sabali a lugar; ni Dürer ket pumanaw koma kadagiti uppat a tawen. Isu ket pimmanaw idi 1490, ken mabalin a nagtrabaho kenni Martin Schongauer, ti mangidaulo nga agkitkitikit idiay Akin-amianan nga Europa, ngem pimmusay met iti nabiit sakbay iti isasangpet ni Dürer idiay Colmar idi1492. Saan a nalawag no ani a alugar ti nagbanniagaan ni Dürer kadagiti simmaruno a paset ti panawen, ngem mabalin nga isu ket napan idiay Frankfurt ken idiay Olanda. Idiay Colmar, ni Dürer ket kinablaawan dagiti Schongauer nga agkakabsata lallalki, dagiti mammanday iti balitok a ni Caspar ken ni Paul ken ti pintor a ni Ludwig. Idi 1493 ni Dürer ket napan idiay Strasbourg, ken idiay ket mabalin a nakasanayanna iti panagkitkitikit ni Nikolaus Gerhaert. Ti immuna a bukod a a bagi a pinintaan ni Dürer (itan ket adda idiay Louvre) ket pinintaan idi iti daytoy a panawen, ken tapno mabalin a maipasubli iti nobiana idiay Nuremberg.[4]
Idi nasapa a 1492, ni Dürer ket nagbanniaga idiay Basel tapno aggian iti sabali akabsat a lalaki ni Martin Schongauer, ti mammanday iti balitok a ni Georg.[5] Iti nabiit kalpasan ti panagsublina idiay Nuremberg, idi 7 Hulio 1494, aidi agtawen iti 23, ni Dürer ket inasawana ni Agnes Frey kalpasan ti maysa a pannakitunos a naaramid idi isu ket lumangan. Ni Agnes ket anak a babai idi ti prominente nga agob-obra iti suer iti siudad. Nupay kasta, awan ti annakda a nagresultaan iti daytoy a pannakiasawa.
Paammo[urnosen | urnosen ti taudan]
- ^ Mueller, Peter O. (1993) Sabali a panagibagbaga ti Den Schriften Albrecht Durers, Walter de Gruyter. ISBN 3-11-012815-2.
- ^ a b Heaton, Mrs. Charles (1881). "The Life of Albrecht Dürer of Nürnberg: With a Translation of His Letters and Journal and an Account of His Works". Seeley, Jackson and Halliday: 29..
- ^ Bartrum, 93, note 1
- ^ a b c Giulia Bartrum, "Albrecht Dürer and his Legacy", British Museum Press, 2002, ISBN 0-7141-2633-0
- ^ Here he produced a woodcut of St Jerome as a frontispiece for Nicholaus Kessler's 'Epistolare beati Hieronymi'. Panofsky argues that this print combined the 'Ulmian style' of Koberger's 'Lives of the Saints' (1488) and that of Wolgemut's workshop. Panofsky:21
Dagiti nagibasaran[urnosen | urnosen ti taudan]
- Christine Demele. Dürers Nacktheit – Das Weimarer Selbstbildnis. Rhema Verlag, Münster 2012, ISBN 978-3-86887-008-4
- Bartrum, Giulia. Albrecht Dürer and his Legacy. British Museum Press, 2002. ISBN 0-7141-2633-0
- Campbell Hutchison, Jane. Albrecht Dürer: A Biography. Princeton University Press, 1990. ISBN 0-691-00297-5
- Dürer, Albrecht (translated by R.T. Nichol from the Latin text), Of the Just Shaping of Letters, Dover Publications. ISBN 0-486-21306-4
- Harbison, Craig. "Dürer and the Reformation: The Problem of the Re-dating of the St. Philip Engraving". The Art Bulletin, Vol. 58, No. 3, 368-373. Septiembre 1976.
- Landau David; Parshall, Peter. The Renaissance Print. Yale, 1996. ISBN 0-300-06883-2
- Panofsky, Erwin. "The Life and Art of Albrecht Dürer", Princeton, 1945. ISBN 0-691-00303-3
- Price, David Hotchkiss. Albrecht Dürer's Renaissance: Humanism, Reformation and the Art of Faith. Michigan, 2003. ISBN 9780472113439.
- Strauss, Walter L. (Ed.). The Complete Engravings, Etchings and Drypoints of Albrecht Durer. Dover Publications, 1973. ISBN 0-486-22851-7.
- Wilhelm, Kurth (Ed.). The Complete Woodcuts of Albrecht Durer, Dover Publications, 2000. ISBN 0-486-21097-9
- Wolf, Norbert. Albrecht Dürer. Prestel, 2010. ISBN 978-3-7913-4426-3
Dagiti silpo ti ruar[urnosen | urnosen ti taudan]
Midia a mainaig kenni Albrecht Dürer iti Wikimedia Commons


text:
KAPITULO 78
Kanayon a Nakasaganakayo, Matalek a Mayordomo!
MASAPUL A KANAYON A NAKASAGANA TI MATALEK A MAYORDOMO
UMAY MAMAGSISINA NI JESUS
Inlawlawag ni Jesus a “bassit nga ipastoran” laeng ti maikkan iti lugar iti Pagarian ti langit. (Lucas 12:32) Ngem masapul a saan a laglag-anen ti panangawat iti kasta a gunggona. Kinapudnona, impaganetgetna a nagpateg nga ipakita ti maysa ti umiso a kababalin no isu ket agbalin a paset ti Pagarian.
Gapuna, binalakadan ni Jesus dagiti adalanna nga agsaganada iti panagsublina. Kinunana: “Agrubbuatkayo ken agsaganakayo ket sindianyo dagiti lamparayo. Agbalinkayo koma a kas kadagiti mangpaspasungad iti panagsubli ti apoda manipud iti kasar, tapno inton sumangpet ken agtuktok, mailukatda a dagus ti ridaw para kenkuana. Naragsak dagita nga adipen a naridam a masangpetan ti amoda!”
Nalaka laeng a maawatan dagiti adalan ti kababalin nga ipapaawat ni Jesus. Nakasagana dagiti adipen a dinakamatna, nga ur-urayenda ti panagsubli ti apoda. Inlawlawag ni Jesus: “Uray no sumangpet [ti apoda] iti tengnga ti rabii [manipud iti alas nuebe iti rabii agingga iti tengnga ti rabii], wenno iti panagtataraok dagiti kawitan [manipud iti tengnga ti rabii agingga iti alas tres ti parbangon], naragsakda inton masangpetanna ida a nakasagana!”
Daytoy ket saan laeng a balakad maipapan iti panagbalin a nagaget nga adipen wenno trabahador. Nalawag dayta iti pananginaig ni Jesus, ti Anak ti tao, iti bagina iti ilustrasion. Imbagana kadagiti adalanna: “Masapul ngarud a kanayon a nakasaganakayo met, ta umay ti Anak ti tao iti oras a saanyo nga ipagarup.” (Lucas 12:40) Gapuna, umay ni Jesus iti aniaman a tiempo iti masanguanan. Kayatna a nakasagana dagiti pasurotna, nangnangruna ti “bassit nga ipastoran.”
Kayat ni Pedro a nalawag a maawatanna ti kaipapanan ti imbaga ni Jesus, isu a dinamagna: “Apo, para laeng kadi kadakami daytoy nga ilustrasion wenno para iti amin?” Imbes a sungbatan ni Jesus ni Pedro, nangibaga iti ilustrasion. Kinunana: “Asino a talaga ti matalek a mayordomo, daydiay masirib, a dutokan ti apona a mangaywan iti amin nga adipen ti apona, tapno kanayon nga ipaayanna ida iti umdas a taraon iti umiso a tiempo? Naragsak dayta nga adipen no masangpetan ti apona a kasta ti ar-aramidenna! Ipasiguradok a dutokannanto a mangaywan iti amin a sanikuana.”
Iti immun-una nga ilustrasion, “ti apo” ket nalawag a tumukoy ken Jesus, ti Anak ti tao. Nalawag ngarud a “ti matalek a mayordomo” ket buklen dagiti tattao a paset ti “bassit nga ipastoran” a pakaitedanto ti Pagarian. (Lucas 12:32) Ibagbaga ni Jesus a dadduma a miembro daytoy a grupo ti mangipaayto iti taraon
Impaganetget ni Jesus ti sabali pay a pamay-an no apay a masapul a naridam dagiti adalanna ken masapul nga asikasuenda ti kababalinda. Ngamin, mabalin a saan a maseknan ti maysa ken mabalin a busorenna pay dagiti kakaduana: “Ngem no panunoten ti adipen, ‘Mabayag pay a sumangpet ti apok,’ ket kabilenna dagiti lallaki ken babbai a padana nga adipen, ken mangan ken uminum ken agbartek, umayto ti apona iti aldaw a saanna a namnamaen ken iti oras a dina ammo, ket dusaennanto iti kakaruan ken ipannanto iti ayan dagiti saan a matalek.”
Imbaga ni Jesus nga immay tapno “mangirugi iti apuy ditoy daga.” Talaga a kasta ti inaramidna. Nangpataud kadagiti isyu a nakaigapuan ti nabara a panagsusupiat nga arigna nangpuor kadagiti palso a sursuro ken tradision. Daytoy pay ti mamagsisina kadagiti tattao nga agkaykaysa koma, ta kontraen ti “ama ti anakna a lalaki, ti anak a lalaki kontraenna ti amana. Ti ina kontraenna ti anakna a babai, ti anak a babai kontraenna ti inana. Ti katugangan-a-babai kontraenna ti manugangna-a-babai ken ti manugang-a-babai kontraenna ti katuganganna-a-babai.”
Daytoy nga imbagana ket nangnangruna a para kadagiti adalanna. Kalpasanna, inturong ni Jesus ti atensionna kadagiti tattao. Saan a patien ti kaaduan dagiti ebidensia nga isu ti Mesias, isu a kinunana: “No makitayo a napuskol ti ulep iti laud, kunayo a dagus, ‘Adda umay a bagyo,’ ket kasta ti mapasamak. Ket no madlawyo nga aggapu ti angin iti abagatan, kunayo, ‘Addanto nakaro a pudot,’ ket kasta ti mapasamak. Managinsisingpet! Maibagayo ti kasasaad ti paniempo babaen ti panangkitayo iti daga ken langit, ngem apay a diyo ammo ti kaipapanan dagiti mapaspasamak iti daytoy a tiempo?” (Lucas 12:
Ammuem ti Ad-adu Pay
Ania ti Panggep ti Panagsubli ni Kristo?
Ania ti panggep ti panagsubli ni Kristo? Kasano nga agsubli, ken anianto ti aramidenna?


text:
Sungbat Dagiti Saludsod Maipapan iti Biblia
Apay nga awan ti sangalubongan a talna?
Dakamaten ti Biblia ti dua a kangrunaan a rason. Umuna, nupay nakaaramid dagiti tattao kadagiti nakaskasdaaw a bambanag, saanda a naparsua nga addaan abilidad a mangiturong iti bukodda nga addang. Maikadua, saan nga agballigi ti tao gapu ta “ti intero a lubong adda iti pannakabalin daydiay nadangkes,” ni Satanas a Diablo. Gapuna, saan a kabaelan ti tao nga iyeg ti sangalubongan a talna.—Basaem ti Jeremias 10:23; 1 Juan 5:19.
Awan ti sangalubongan a talna gapu iti panagimbubukodan ken ambision ti tao. Ti laeng sangalubongan a gobierno a mangisuro kadagiti tattao a mangayat iti umiso ken maseknan iti maysa ken maysa ti makaiyeg iti sangalubongan a talna.—Basaem ti Isaias 32:17; 48:18, 22.
Asino ti mangyeg iti talna ditoy daga?
Inkari ti mannakabalin-amin a Dios a mangipasdek iti maysa a gobierno a mangituray iti sangatauan. Dayta ti mangsukat kadagiti gobierno ti tao. (Daniel 2:44) Ti Anak ti Dios a ni Jesus ti agturayto kas Prinsipe ti Kappia. Ikkatennanto ti kinadakes iti intero a daga ken isurona kadagiti tattao no kasano ti makikappia.—Basaem ti Isaias 9:6, 7; 11:4, 9.
Babaen ti panangiwanwan ni Jesus, minilion ita ti mangus-usar iti Sao ti Dios, ti Biblia, a mangisuro kadagiti tattao no kasano ti makikappia. Asidegen a mapasamak ti sangalubongan a talna.—Basaem ti Isaias 2:3, 4; 54:13.
Ammuem ti Ad-adu Pay
Ania ti Panggep ti Dios iti Daga?
Mapasamakto ngata ti panggep ti Dios nga agbalin a paraiso ti daga? No wen, kaano?
Talna Ditoy Daga Kamaudiananna!
Ti laeng Namarsua kadatayo ti makasolbar kadagiti problema ti sangatauan, agraman ti terorismo. Kasanotay a masierto nga aramidennanto dayta?


text:
(Maisagut ken ballongko nga Alexander Samson Cruz ta paggaayatna daytoy a termino. Kayatko met ta mailemmeng ti panagkurkuranges ken tapno dagiti aminton a nilionario ket agbalin a milionario!)
Iti aldaw dagiti nilionario, awanton mabisin.
Aminton a gamrud ket mapaksiat iti langit
Sa maitennag iti gungugong tapno sadiay
Sippawenda dagiti kaasi manipud iti indulgensia
Ni manglimlimo a mamati nga agnagan langgong!
Isu nga iti dayta nga aldaw ket ti padaya
Ket iti dulang ket ti baro a kasaba, kas ti justisia
Ti maipapaidam nga innapuy! Magao daytoy
Tapno masay-up ti bang-i dagiti amin a talon
Ti amaris ken ti ayat daytoy iti kada subo
Kas iti posibilidad ti panagangtab tapno dinton
Agsaraaw. Adu dagitoy a nilionario iti ili
Pimpiman iti amin a kinapimpiman a di man
Laeng maitimkan, di makita uray kadagiti darangadang
A lumgak iti maaronan a dalikan ket ti apuy
Agragragsak nga agur-uray kadagiti umay
Makipunsion. Sabalinto daytoy nga aldaw.
Saan nga aldaw ti langit kadagiti labes ti ulep
Wenno dagiti eden iti mito. Aldawto daytoy
Ti ukom kadagiti agpagungga kadagiti sabadiar
A para koma iti amin ngem gapu iti bileg
Kas ti milionario a balikas, agsalamangka ti abunaw
Mapan kadagiti sementado a kaliehon iti ili
Kadagiti natangig a pagwanawanan tapno sadiay
Bilangenda dagiti maparnuay a nam-ay iti abaga
Dagiti nanang, tatang, kakabsat, isuda nga agbilang
Iti oras tapno makaiyawidda iti sumaruno a pammigat.
Iti aldaw dagiti nilionario, agbabawinto amin
A managdakdakes ket agikissiimda iti nagan
Dagiti maparugma a dios, madusa iti tapok.
Hon, HI
Abril 13, 2013


text:
Ania ti Basol?
Sungbat ti Biblia
Ti basol ket aniaman a tignay, rikna, wenno kapanunotan a maikontra kadagiti pagalagadan ti Dios. Karaman ditoy ti pananglabsing kadagiti linteg ti Dios babaen ti panagaramid iti dakes, wenno kinakillo, iti imatang ti Dios. (1 Juan 3:4; 5:
Kadagiti orihinal a lengguahe ti Biblia, ti sasao para iti basol kaipapananna a “saan a mapuntaan ti marka,” wenno ti puntiria. Kas pagarigan, nakalalaing nga agpallatibong ti maysa a grupo dagiti soldado iti nagkauna nga Israel ta ‘saanda nga agmintis.’ No literal a maipatarus dagita a sasao, ‘saan nga agbasol’ ti kaibatoganna. (Uk-ukom 20:16) Isu a ti panagbasol ket panagmintis wenno saan a mapuntaan ti perpekto a pagalagadan ti Dios.
Kas Namarsua, adda kalintegan ti Dios a mangikeddeng kadagiti pagalagadan para kadagiti tattao. (Apocalipsis 4:11) Manungsungbattayo kenkuana kadagiti tigtignaytayo.—Roma 14:12.
Posible kadi a naan-anay a maliklikan ti agbasol?
Saan. Kuna ti Biblia nga “amin nagbasol ken agkurang iti dayag ti Dios.” (Roma 3:23; 1 Ar-ari 8:46; Eclesiastes 7:20; 1 Juan 1:8) Kasano a kasta?
Idi damo, awan ti basol dagiti immuna a tao a da Adan ken Eva ta naparsuada a perpekto, iti ladawan ti Dios. (Genesis 1:
Adda kadi dagiti nadagdagsen a basol?
Wen. Kas pagarigan, kuna ti Biblia a dagiti lallaki iti nagkauna a Sodoma “dakesda ken nakaroda a managbasol” ken ti basolda ket “nadagsen unay.” (Genesis 13:13; 18:20) Usigem ti tallo a mangdeterminar iti kakaro, wenno kadagsen, ti basol.
Kinakaro. Pakdaarannatayo ti Biblia nga adaywantayo dagiti nakaro a basol kas iti seksual nga immoralidad, idolatria, panagtakaw, panagbartek, panagkikil, pammapatay, ken espiritismo. (1 Corinto 6:
9- 11; Apocalipsis 21:8) Iduma ti Biblia dagitoy nga aramid kadagiti basol a saan nga inggagara, kas koma iti sasao wenno tigtignay a makapasakit iti sabsabali. (Proverbio 12:18; Efeso 4: 31, 32) Nupay kasta, paregtaennatayo ti Biblia a ditay tagtagilag-anen ti aniaman a basol, ta mabalin nga agbanag dagitoy kadagiti mas serioso a pananglabsing kadagiti linteg ti Dios.—Mateo 5: 27, 28.
Motibo. Makaaramid ti dadduma kadagiti basol gapu ta dida ammo ti pagayatan ti Dios. (Aramid 17:30; 1 Timoteo 1:
13) Nupay saan nga anamongan ti Dios dagita a basol, igidiat ti Biblia dagita kadagiti basol a sipapakinakem a pananglabsing kadagiti linteg ti Dios. (Numeros 15:30, 31) Dagiti sipapakinakem a panagbasol ket nagtaud iti ‘dakes a puso.’—Jeremias 16:12.
Kasansan. Pagdumaen met ti Biblia ti maminsan a panagbasol ken ti panangyugali iti basol iti mabayag a tiempo. (1 Juan 3:
4-8) Dagidiay ‘sipapakinakem a nangyugali iti panagbasol’ kalpasan a naammuandan no ania ti umiso, awatenda ti nakabutbuteng a panangukom ti Dios.—Hebreo 10:26, 27.
Dagidiay nakaaramid iti nadagsen a basol ket mabalin a maburiboran gapu iti kadagsen dagiti naaramidda a basol. Kas pagarigan, insurat ni Ari David: “Dagiti bukodko a biddut limmasatda iti ngatuen ti ulok; kas iti maysa a nadagsen nga awit nadagsenda unay maipaay kaniak.” (Salmo 38:4) Ngem mangipaay ti Biblia iti namnama: “Ti nadangkes a tao panawanna koma ti dalanna, ken ti makadangran a tao ti pampanunotna; ket agsubli koma ken Jehova, a mangngaasinto kenkuana, ken iti Diostayo, ta dakkelto ti pammakawanna.”—Isaias 55:7.
Ammuem ti Ad-adu Pay
Malabanam ti Sulisog!
Tallo a pamay-an a makatulong tapno maaddaanka iti determinasion.
Tulongannak met Laeng Kadi ti Dios No Agkararagak?
Talaga kadi a maseknan ti Dios kadagiti problemam?
Kasanotayo a Magunggonaan Kadagiti Prinsipio ti Biblia?
Inlawlawag ni Jesus no apay a kasapulantayo ti panangiwanwan ken no ania ti dua a prinsipio ti Biblia a kapatgan.


text:
Kategoria:Gobierno
Dagiti subkategoria
Daytoy a kategoria ket addaan kadagiti sumaganad a 10 a subkategoria, manipud iti 10 a dagup.
- Gobierno babaen ti pagilian (5 K)
- Dagiti patakder ti gobierno (7 K, 4 P)
A
- Administratibo a pannakabingbingay (3 K, 2 P)
- Annuroten (1 K)
D
- ► Dagiti lehislatura (4 P)
- Dagiti porma ti gobierno (10 K, 10 P)
L
- Linteg (5 K, 2 P)
N
- Nailian a seguridad (3 K)
P
- Publiko nga annuroten (2 K)
Pampanid iti kategoria "Gobierno"
Daytoy a kategoria ket aglaon laeng iti sumaganad a panid.


text:
Grover Cleveland
Ni Stephen Grover Cleveland (Marso 18, 1837 – Hunio 24, 1908) ket isu idi ti Maika-22 ken maika-24 Presidente iti Estados Unidos. Ni Cleveland ket isu laeng ti presidente a nagserbi ti dua a saan a nagsaruno a termino (1885–1889 ken 1893–1897) ken isu ti agmaymaysa a namindua a naibilang ti panagibilang kadagiti presidente. Isu ti nangabak iti nadayeg a butos para iti presidente ti tallo a beses iti 1884, 1888, ken 1892—ken isu laeng ti Demokrata a nabutosan ti panakapresidente iti panawen ti politiko a panakaturay ti Republikano a nagpaut manipud idi 1861 aginggana idi 1913.
Ni Cleveland ket isu idi ti daulo ti nagay-ayat ti negosio a dagiti Bourbon a Demokrata a nagsuppiat kadagiti nagina a taripa, Nawaya a Pirak, panagpabussog, imperialismo ken naited a kuarta a tulong kadagiti negosio, dagiti agtaltalon wenno dagti beterano. Dagiti pannakigubatna para iti politiko a panagreporma ken piskal a konserbatismo ket nagaramid kaniana ti maysa nga ikono para kadagiti Amerikano a konserbatibo ti dayta a panawen.[1] Ni Cleveland ket nakagun-od kadagiti pammadayaw para iti pannakaregtana, panakawayawaya, integridad, ken panagitalek kadagiti pamunganayan iti klasiko a liberalismo.[2] Ni Cleveland ket saan nabanbannog a nakilaban ti binalintungeg a politiko, pannakisuki, ken manangituray. Ti kinapudno, a kas maysa nga agrepreporma tipannakaidaydayawna ket napigsa unay idi a ti reporma apayak ti Partido Republikano, a makunkuna a ti "Mugwumps", ket kaaduan kadagitoy ti pimmanaw ti GOP nga etiketa ken napanda anagsuporta kaniana idi 1884.[3]
Adda nakapunta a didigra ti pagilian idi isu ket nangrugi ti maidua a terminona idi ti Derraaw iti 1893 ket nakapataud ti nailiana a panagsagsagaba a saan a naipasanud ni Cleveland. Daytoy ket nagdadael ti partidona Demokratiko, a daytoy ket naglukat ti dalan para iti maysa a Republikano aguedday idi 1894, ken para iti agrario ken naipirakan a panagagaw ti bikodna a partido Demokratiko idi 1896. Ti nagbanagan daytoy ket ti maysa a panagilinia manen ti politiko a naglippas ti Tallo a Partido a Sistema ken nangirugi ti Uppat a Partido a Sistema ken ti Narang-ay a Panawen.[4]
Ni Cleveland ket nangala kadagiti napigsa a puesto ken napigsa a nadildillaw idi. Ti panakibiangna iti Welga ti Pullman idi 1894 tapno agnanayon nga aggunay dagiti perrokarrilto ket nanggura dagiti nailian a kappon dagiti agob-obra ken nanggura ti partido idiay Illinois; ti panagsuportana iti balitok a pagalagadan ken ti panagsuppiatna ti Nawaya a Pirak ket nangisina kadagiti agrario a payak ti Partido Demokratiko.[5] Ti maysa pay, dagiti kritiko ket umusasugda nga isu ket adda laeng ti bassit a kapanunotan ken lasla naturturan kadagiti ekonomiko a didigra ti pagilian a panagsagsagaba ken dagiti welga iti maikadua a terminona.[5] Nupay kasta, ti dayawna ti panakaregta ken nasayaat a karakter ket nalaben kadagiti riribok iti maikadua a terminona. Ti biograpo a ni Allan Nevins ket sinuratna ti kastoy: "ti kalatakan ni Grover Cleveland ket naisanglad ti tipiko ngem saan a dagiti saan a kadaywan a kababalin. Isu ket awan kadagiti sagut nga awan kadagiti rinibo a tattao. Isu ket nagtagikua ti panakaregta, kinatured, panakatibker, panakawayawaya, ken naisangsangayan a kapanunotan. Ngem isu ket nagtagikua kadagitoy ti degrado nga awan kadagiti sinoman."[6]


text:
Lesoto
Manipud iti Wikipedia, ti nawaya nga ensiklopedia
Katkategoria:
- Lesoto
- Dagiti pagilian idiay Aprika
- Dagiti estado a kameng ti Kappon ti Aprika
- Dagiti batay-linteg a monarkia
- Dagiti pagilian ken teritorio nga agsasao ti Ingles
- Dagiti naserraan ti daga a pagilian
- Dagiti kabassitan a naparang-ay a pagilian
- Dagiti estado a kameng ti Mankomunidad ti Pagpagilian
- Dagiti estado ken teritorio a nabangon idi 1966
- Dagiti estado a kameng ti Nagkaykaysa a Pagpagilian
- Dagiti Bantu a pagilian ken teritorio
- Dagiti mankomunidad a monarkia


text:
SUHETO ITI AKKUB | KASANO A NANGRUGI TI BIAG?
Sungbat a Nagpateg nga Usigen
KALPASAN ti panangusigda kadagiti ebidensia, adu ti agkonklusion nga adda nakalalaing a nangpataud iti biag. Alaem a pagarigan ni Antony Flew a propesor ti philosophy ken dati a kangrunaan a mangisursuro nga awan ti Dios. Idi naammuanna ti nakaskasdaaw a kinakomplikado ti biag ken dagiti linteg ti nakaparsuaan a mangiwanwanwan iti uniberso, binaliwanna ti opinionna. Iti surat ni Flew, dinakamatna daytoy a panagrasrason dagiti nagkauna a pilosopo: “Masapul nga akseptarentayo ti aniaman nga ipakita ti ebidensia, nupay saan a dayta ti ekspektarentayo.” Para ken Propesor Flew, pinaneknekan dagiti ebidensia nga adda Namarsua.
Kasta met ti konklusion ni Gerard a nadakamat iti napalabas nga artikulo iti daytoy a serye. Nupay nangato ti adalna ken narang-ay iti karerana iti entomology, kinunana: “Awan ti nakitak nga ebidensia a ti biag ket basta timmaud lattan manipud iti awan biagna a banag. Ti kinaurnos ken kinakomplikado dagiti sibibiag a banag ti nakakombinsirak nga adda la ketdi maysa nga Organisador ken Diseniador.”
No kasano a maam-ammotayo ti maysa nga artist babaen ti panangsukimattayo iti obrana, naammuan ni Gerard dagiti kualidad ti Namarsua babaen ti panangadalna kadagiti bambanag iti nakaparsuaan. Inusig met ni Gerard ti Biblia—ti libro nga impaisurat ti Namarsua. (2 Timoteo 3:16) Naammuanna iti dayta dagiti makapnek a sungbat dagiti saludsod maipapan iti napalabas ti sangatauan ken dagiti makatulong a solusion kadagiti problema ti tattao ita. Gapuna, nasiguradona a ti Biblia ket inaramid met ti nakalalaing a nangpataud iti biag.
Kas iti napaneknekan ni Gerard, dagiti sungbat ti Biblia ket nagpateg nga usigen. Paregtaendaka a mangaramid met iti kasta.
Ammuem ti Ad-adu Pay
Ania ti Kuna ti Biblia Maipapan iti Panamarsua?
Dineskribir ti Biblia ti innem nga “aldaw” a panangparsua ti Dios. Sag-24 oras kadi nga aldaw dagitoy?
Ania ti Panggep a Naparsua ti Daga?
Matungpalto kadi ti panggep para iti daga?
Naparsua Kadi ti Biag?
Napateg no ania ti patpatiem maipapan iti nangrugian ti biag.


text:
SUHETO ITI AKKUB | MANGISALAKAN NI JESUS—MANIPUD ITI ANIA?
No Apay a Kasapulantayo ti Pannakaisalakan
“Ti tao, a nayanak manipud babai, ababa ti biagna ken namelmelan iti pannakariribuk. Kas iti sabong isu rimmuar ket makeltay, ket agtalaw a kas iti anniniwan ket saan nga agtalinaed.”—Job 14:1, 2.
Sipud pay idi un-unana, ar-arapaapenen ti tao ti nasalun-at ken agnanayon a biag nga awanan panaglakay ken panagbaket. Ngem ti makapaladingit a kinapudno ket: Matmatay ti tao. Mapaspasamak agingga ita dagiti sasao ni Job iti ngato, nasurok a 3,000 a tawenen ti napalabas.
Kayattayo amin ti agbiag nga agnanayon. Kuna ti Biblia nga inkabil ti Dios iti pusotayo ti tarigagay nga agbiag nga agnanayon ken mangtarus iti dayta. (Eclesiastes 3:11) No kasta, nainkalintegan kadi nga ikkannatayo ti naayat a Dios iti tarigagay nga imposible met a mapasamak? No saan ti sungbatmo, umisoka. Ti Sao ti Dios awaganna ni patay kas kabusor ken ikarkarina a “mapukawto” dayta.—1 Corinto 15:26.
Talaga a maysa a kabusor ti ipapatay. Awan ti limpio ti panagpampanunotna a tao a mayat a matay. No adda peggad, aglisi, aglemmeng, wenno umadayotayo. No agsakittayo, ikagumaantayo ti agpaimbag. Aramidentayo ti amin a kabaelantayo tapno saantayo a matay.
Adda kadi pamatiantayo a mapukawto daytoy nabayagen a kabusor? Adda. Ni Jehova a Dios saanna a pinarsua ti tao tapno agbiag iti sumagmamano laeng a tawen sa matay. Saanna a pinanggep a matay ti tao. Diniseniona ti tao nga agbiag nga agnanayon iti daga, ket itungpalna ti aniaman a panggepna.—Isaias 55:11.
Kasano ngarud a mapukaw ni patay? Iti intero a historia, ikagkagumaan ti tao a parmeken ti ipapatay, ngem saan a nagballigi. Agingga ita, agtultuloy pay laeng dayta a panagregget. Nakapataud dagiti sientista kadagiti bakuna ken agas a manglaban iti sumagmamano a sakit. Inadalda ti gene dagiti sibibiag a bambanag. Iti adu a lugar, at-atiddog ita ti biag dagiti ordinario a tattao no idilig iti napalabas a sangagasut a tawen. Ngem matay latta dagiti tattao. Kas kuna ti Biblia, “agsublida amin iti tapok.”—Eclesiastes 3:20.
Makaparagsak ta saantayo a kasapulan ti agpannuray iti sirib ti tao a mangsolbar iti daytoy nabayagen a problema. Nangyurnosen ni Jehova iti pamay-an tapno maisalakan wenno maispaltayo iti ipapatay, ket nagpateg ti akem ni Jesu-Kristo iti dayta nga urnos.


text:
Sangalubongan a Pagalagadan a Numero ti Libro
Ti Sangalubongan a Pagalagadan a Numero ti Libro (Ingles: International Standard Book Number) naidumduma a kumersyal a numero[1] ti pinagilasin ti libro a naibasar iti 9 a numero iti Pagalagadan a Panag-numero iti Libro (Ingles: Standard Book Numbering (SBN)) nga inaramid ni Gordon Foster, nga isu ket maysa a maestro idiay Trinity a Kolehio idiay Dublin.
Dagiti nagibasaran[urnosen | urnosen ti taudan]
- ^ Adda met dagiti agipablaak nga agikabil iti ISBN iti adu ket maysa a titulo — a kas ti immuna a libro iti The Ultimate Alphabet ken The Ultimate Alphabet Workbook agpadpadada amin iti ISBN da, 0-8050-0076-3. Adda met dagiti libro nga addaan ti sabsabali da nga dagiti ISBN: Ti Aleman, ti maikadua nga edision a pagsasao ti Emil und die Detektive ket adda ISBN na a 87-23-90157-8 (Dinamarka), 0-8219-1069-8 (Estados Unidos), 91-21-15628-X (Suésia), 0-85048-548-7 (Inglatera) ken 3-12-675495-3 (Alemania).


text:
Natural a Didigra—Pammaneknek Kadi a Naulpit ti Dios?
TI KUNA TI DADDUMA: “Ti Dios ti agturturay iti lubong, isu a gapuananna dagiti natural a didigra; ngarud naulpit ti Dios.”
TI KUNA TI BIBLIA: “Ti intero a lubong adda iti pannakabalin daydiay nadangkes.” (1 Juan 5:19) Asino “daydiay nadangkes”? Tukoyen ti Biblia nga isu ni Satanas. (Mateo 13:19; Marcos 4:15) Pudno kadi dayta? Panunotem: No ni Satanas ti agturay iti lubong, ngarud im-impluensiaanna dagiti tattao nga agbalin a naagum, agimbubukodan ken akikid ti panangmatmatna. Saan kadi a dayta ti makagapu a di nasayaat ti panangaywan ti tao iti daga? Adu nga eksperto ti mamakdaar a mapasamak dagiti natural a didigra gapu iti saan a nasayaat a panangaywan iti aglawlaw, mabalin a gapuananda, pakaruenda, wenno ad-adda a mamagsagaba kadagiti tattao.
Apay ngarud nga impalubos ti Dios a nakaro ti impluensia ni Satanas? Idi nagrebelde ti immuna a nagannaktayo iti panangituray ti Dios, sinurot ti kaaduan a tattao ti kasta met laeng a dakes a dana. Dayta a panangilaksidda iti turay ti Dios ti makagapu nga inturayan ti kabusor ti Dios a ni Satanas ti intero a lubong. Inawagan ni Jesus ni Satanas kas “ti agturay iti lubong.” (Juan 14:30) Agturayto kadi ni Satanas iti agnanayon? Saan!
Maseknan ni Jehova * iti panagsagaba nga ipapaay ni Satanas. Kinapudnona, maseknan ti Dios iti panagsagaba dagiti tattao. Kas pagarigan, no maipapan iti rigat a napasaran idi ti nasion ti Israel, kuna ti Biblia maipapan iti Dios: “Bayat ti isuamin a pannakaparigatda isu naparigatan.” (Isaias 63:9) Siaasi nga inyurnos ti Dios a mabiiten nga agpatingga ti naulpit a turay ni Satanas! Dinutokanna ti Anakna a ni Jesu-Kristo kas nalinteg nga Ari iti agnanayon.
NO APAY A NAIRAMANKA: Nupay ti turay ni Satanas saanna a nasalakniban dagiti tattao manipud iti natural a didigra, daytanto ti aramiden ti turay ni Jesus. Naminsan, sinalakniban ni Jesus dagiti adalanna bayat ti napigsa a bagyo. Kuna ti Biblia: “Binabalawna ti angin ken kinunana iti baybay: ‘Agtalnaka! Agulimekka!’ Ket nagtalna ti angin, ket naglinak unay.” Kinuna dagiti adalan: “Siasino a pudpudno daytoy, agsipud ta uray ti angin ken ti baybay agtulnogda kenkuana?” (Marcos 4:37-41) Dayta a pasamak ipasiguradona kadatayo a salaknibanto ni Jesus ti amin a natulnog a tattao bayat ti panagturayna kas Ari.—Daniel 7:13, 14.
^ par. 5 Jehova ti nagan ti Dios a naipalgak iti Biblia.


text:
Ti Pagarian ti Dios—Katan-okan iti Amin a Pamay-an
INSURO ni Jesu-Kristo kadagiti pasurotna: “Agkararagkayo, ngarud, a kastoy: ‘Amami nga adda iti langlangit, masantipikar koma ti naganmo. Umay koma ti pagariam. Maaramid koma ti pagayatam, kas sadi langit, kasta met iti daga.’” (Mateo 6:9, 10) Daytoy a kararag, a pagaammo kas ti Amami, wenno ti Kararag ti Apo, ilawlawagna ti panggep ti Pagarian ti Dios.
Babaen ti Pagarian, masantipikar ti nagan ti Dios. Madalusan ti naganna manipud kadagiti amin a pammadakes kas resulta ti panagrebelde ni Satanas ken ti tao. Napateg dayta. Ti kinaragsak ti amin nga anghel ken tattao ket agpannuray iti panangmatmatda a sagrado ti nagan ti Dios ken iti sidadaan a panangbigbigda iti kalinteganna a mangituray.—Apocalipsis 4:11.
Kanayonanna, naipasdek ti Pagarian tapno ‘maaramid ti pagayatan ti Dios, kas sadi langit, kasta met iti daga.’ Ania dayta a pagayatan? Isu ti pannakaisubli ti relasion ti Dios ken ti sangatauan, banag a napukaw idi ni Adan. Itungpal met ti Pagarian ti panggep ni Jehova, ti Soberano iti Uniberso, nga agbalin a paraiso ti daga a pangtagiragsakan dagiti tattao iti biag nga agnanayon. Wen, ti Pagarian ti Dios isublina ti amin a napukaw gapu iti orihinal a basol ken itungpalna ti amin a naayat a panggep ti Dios agpaay iti daga. (1 Juan 3:8) Kinapudnona, daytoy a Pagarian ken dagiti itungpalna isu ti kangrunaan a mensahe ti Biblia.
Kadagiti Ania a Pamay-an a Natantan-ok?
Ti Pagarian ti Dios ket maysa a pudno a gobierno a naindaklan ti pannakabalinna. Ipaayannatayo ni propeta Daniel iti pamalatpatan no kasano kabileg dayta. Nabayagen nga impadtona: “Mangipasdekto ti Dios ti langit iti maysa a pagarian . . . [ket dayta] rumekennanto ken pagpatinggaenna amin dagitoy a pagarian [ti tao].” Kanayonanna, saan a kas kadagiti agkarasukat a gobierno ti tao iti panaglabas ti tiempo, “saanto a pulos madadael” ti Pagarian ti Dios. (Daniel 2:44) Saan laeng a dayta. Iti aniaman nga aspeto, natantan-ok daytoy a Pagarian ngem iti aniaman a gobierno ti tao.
Addaan iti natantan-ok nga Ari ti Pagarian ti Dios.
Usigenyo no asino dayta nga Ari. Babaen ti “tagtagainep ken sirsirmata,” naipakita ken ni Daniel ti Agturay iti Pagarian ti Dios kas “maysa a kasla anak ti tao” a naidatag iti saklang ti mannakabalin-amin a Dios ken naipaayan iti agnanayon a “panagturay ken dayaw ken pagarian.” (Daniel 7:1, 13, 14) Dayta nga Anak ti tao ket awan sabali no saan a ni Jesu-Kristo—ti Mesias. (Mateo 16:13-17) Ni Jehova a Dios dinutokanna ti bukodna nga Anak, ni Jesus, kas Ari iti Pagarianna. Idi adda ni Jesus ditoy daga, kinunana kadagiti nadangkes a Fariseo a ‘ti pagarian ti Dios adda iti tengngada,’ a kaipapananna nga isuna, ti masanguanan nga Ari ti Pagarian, ket adda ditoy daga a kaduada.—Lucas 17:21.
Ni Jehova dinutokanna ni Jesu-Kristo kas Ari ti Pagarianna
Siasino koma iti sangatauan ti addaan kadagiti kualipikasion nga ik-ikutan ni Jesus kas Agturay? Napaneknekanen a ni Jesus ket maysa a nalinteg, mapagpannurayan, ken naasi a Lider. Dagiti Ebanghelio deskribirenda ni Jesus kas manangtulong, nadungngo ken mannakipagrikna. (Mateo 4:23; Marcos 1:40, 41; 6:31-34; Lucas 7:11-17) Kanayonanna, ni Jesus ket saan a kas kadagiti tattao a matay ken addaan kadagiti dadduma a limitasion.—Isaias 9:6, 7.
Agturay ni Jesus ken dagiti kakaduana manipud iti natantan-ok a disso.
Iti sirmatana babaen ti tagtagainep, nakita met ni Daniel a “ti pagarian ken ti panagturay . . . naited kadagiti tattao isuda a sasanto.” (Daniel 7:27) Saan nga agmaymaysa ni Jesus iti panagturayna. Adda kakaduana nga agturay kas ar-ari ken agserbi kas papadi. (Apocalipsis 5:9, 10; 20:6) Mainaig kadakuada, insurat ni apostol Juan: “Nakitak, ket, adtoy! ti Kordero nga agtaktakder iti Bantay Sion, ket kaduana ti sangagasut uppat a pulo ket uppat a ribu . . . a nagatang manipud iti daga.”—Apocalipsis 14:1-3.
Ti Kordero isu ni Jesu-Kristo kalpasan ti pannakaisaadna kas Ari iti Pagarian. (Juan 1:29; Apocalipsis 22:3) Daytoy a Bantay Sion tuktukoyenna ti langit. * (Hebreo 12:22) Ni Jesus ken dagiti 144,000 a kakaduana agturturayda manipud langit. Anian a nakatantan-ok ti pagturayanda! Yantangay addada idiay langit, nalawlawa ti panangmatmatda. Yantangay idiay langit ti ayan dayta a turay, “ti pagarian ti Dios” ket naawagan met “ti pagarian ti langlangit.” (Lucas 8:10; Mateo 13:11) Awan ti igam, wenno uray pay nuklear nga iraraut, ti mamagpeggad ken mangdadael iti dayta a nailangitan a gobierno. Saan a pulos a maparmek ken itungpalna ti panggep ni Jehova agpaay iti dayta.—Hebreo 12:28.
Ti Pagarian ti Dios ket addaan kadagiti mapagtalkan a pannakabagi ditoy daga.
Kasanotayo nga ammo dayta? Kuna ti Salmo 45:16: “Dutokamto . . . [dagiti] piprinsipe iti intero a daga.” Ti Anak ti Dios ti naipadto ditoy a ‘mangdutok.’ (Salmo 45:6, 7; Hebreo 1:7, 8) Gapuna, ni Jesu-Kristo a mismo dutokanna dagiti prinsipe a mangibagi kenkuana. Masiguradotayo a situtulnogdanto a mangitungpal iti bilinna. Uray ita, dagiti kualipikado a lallaki nga agserserbi kas panglakayen iti kongregasion Kristiano maisursuro kadakuada a saanda a ‘dominaran’ dagiti kapammatianda, no di ket salakniban, pabilgen, ken liwliwaenda ida.—Mateo 20:25-28; Isaias 32:2.
Dagiti nalinteg ti iturayan ti Pagarian.
Awan ti pakapilawanda ken napalungdoda iti imatang ti Dios. (Proverbio 2:21, 22) “Dagidiay naemma tagikuaendanto ti daga,” kuna ti Biblia, “ket pudno a maragsakandanto iti napalalo iti kinaruay ti talna.” (Salmo 37:11) Naemma dagiti iturayan ti Pagarian—nalakada a maisuro ken napakumbaba, naamo, ken naalumamayda. Dagiti naespirituan a bambanag ti kangrunaan a pakaseknanda. (Mateo 5:3) Tarigagayanda nga aramiden ti umiso ken agpapaiwanwanda iti Dios.
Ti Pagarian ti Dios ket tartarawidwidan dagiti natantan-ok a linteg.
Ni Jehova a Dios mismo ti paggapuan dagiti linteg ken prinsipio a mangtartarawidwid iti Pagarian. Pagimbagantayo dagita, saan ket a pakadagsenan. (Salmo 19:7-11) Adu a tattao ti mabembenepisiaranen gapu iti panagbiagda maitunos kadagiti nalinteg a pagannurotan ni Jehova. Kas pagarigan, pagsayaatan ti pamiliatayo ti panangipangag iti balakad ti Biblia kadagiti assawa a lallaki, assawa a babbai, ken annak. (Efeso 5:33–6:3) No pagtulnogantayo ti bilin a ‘kawesantayo ti bagbagitayo iti ayat,’ sumayaat ti relasiontayo kadagiti sabsabali. (Colosas 3:13, 14) Bayat nga agbibiagtayo kadagiti Nainkasuratan a prinsipio, mapatanortayo met dagiti naimbag nga ugali iti panagtrabaho ken ti natimbeng a panangmatmat iti kuarta. (Proverbio 13:4; 1 Timoteo 6:9, 10) No liklikantayo ti panagbartek, seksual nga imoralidad, panagtabako, ken ti pannakaadikto iti droga, matulongantayo a mangsaluad iti salun-attayo.—Proverbio 7:21-23; 23:29, 30; 2 Corinto 7:1.
Ti Pagarian ti Dios ket maysa a gobierno nga impasdek ti Dios. Ti Ari iti dayta—ti Mesias, ni Jesu-Kristo—ken amin a kakaduana nga agturay pagrebbenganda iti Dios nga itandudo dagiti awan pakapilawanna a linteg ken naayat a prinsipiona. Dagiti iturayan ti Pagarian, agraman dagiti pannakabagina ditoy daga, pakaragsakanda ti agbiag a maitunos kadagiti linteg ti Dios. Ti Dios ngarud ti kangrunaan iti biag dagiti mangituray ken iturayan ti Pagarian. Gapuna, ti Pagarian ket maysa a pudno a teokrasia wenno panangituray ti Dios. Sigurado a maibanagna ti nakairantaanna. Ngem kaano a mangrugi nga agturay ti Pagarian ti Dios, a naawagan met kas ti Mesianiko a Pagarian?
Mangrugi ti Panagturay ti Pagarian
Ti tulbek tapno maawatan no kaano a mangrugi ti panagturay ti Pagarian ket masarakan iti sasao ni Jesus. “Ti Jerusalem ibaddebaddekto dagiti nasion,” kinunana, “agingga a matungpal ti naituding a pampanawen dagiti nasion.” (Lucas 21:24) Ti Jerusalem ti kakaisuna a siudad iti intero a daga a direkta a nainaig iti nagan ti Dios. (1 Ar-ari 11:36; Mateo 5:35) Isu dayta ti kabesera ti pagarian nga inanamongan ti Dios. Dagiti nasion ibaddebaddekdanto dayta a siudad iti anag a dagiti gobierno ti lubong temporario a malappedanda ti panangituray ti Dios iti ilina. Kaano a mangrugi dayta?
Naibaga iti maudi nga ari nga agturay iti trono ni Jehova idiay Jerusalem: “Ikkatem ti turbante, ket uksotem ti korona. . . . Sigurado nga awanto ti agtagikua iti dayta agingga nga umay daydiay addaan iti legal a kalintegan, ket itedkonto dayta kenkuana.’’ (Ezequiel 21:25-27) Maikkat ti korona iti ulo ti ari, ket temporario a malappedan ti panangituray ti Dios iti ilina. Napasamak dayta idi 607 K.K.P. idi dinadael dagiti taga-Babilonia ti Jerusalem. Bayat ti simmaganad a “naituding a pampanawen,” awan ti gobierno ti Dios ditoy daga a mangibagi iti turayna. Inton agpatingga dagita a pampanawen sa laeng ipaay ni Jehova ti pannakabalin a mangituray iti daydiay “addaan iti legal a kalintegan”—ni Jesu-Kristo. Kasano kaunday dayta a tiempo?
Kuna ti padto iti Daniel a libro ti Biblia: “Pukanenyo ti kayo, ket dadaelenyo dayta. Nupay kasta, ibatiyo ti mismo a puonna iti daga, ngem sibebedbed iti landok ken gambang . . . agingga a ti met laeng pito a panawen aglabas iti dayta.” (Daniel 4:23) Kas maammuantayo, ti “pito a panawen” a nadakamat ditoy ket kas kaunday “ti naituding a pampanawen dagiti nasion.”
Iti Biblia, dagiti kayo isimboloda no dadduma dagiti indibidual, agturay, ken pagarian. (Salmo 1:3; Jeremias 17:7, 8; Ezequiel, kapitulo 31) Ti simboliko a kayo “ket makita agingga iti ungto ti intero a daga.” (Daniel 4:11) Gapuna, ti turay nga isimbolo ti kayo a mapukan ken mabedbedan masakupanna “agingga iti ungto ti daga,” a pakairamanan amin a pagarian ti sangatauan. (Daniel 4:17, 20, 22) Isimbolo ngarud ti kayo ti katan-okan a turay ti Dios, partikular no mainaig iti daga. Adda idi daytoy a panangituray babaen ti pagarian ni Jehova a naipasdek iti nasion ti Israel. Napukan ti simboliko a kayo, nabedbedan ti puonna iti landok ken gambang tapno malappedan ti panagtubona. Ipasimudaag daytoy nga agsardeng ti panangituray ti gobierno nga us-usaren ti Dios, ket napasamak dayta idi 607 K.K.P.—ngem saan nga agnanayon. Ti kayo ket agtalinaed a nabedbedan iti “pito a panawen.” Kalpasan dayta a tiempo, ipaay ni Jehova ti turay iti legal nga agtawid, ni Jesu-Kristo. Nalawag a maymaysa a tiempo ti tuktukoyen ti “pito a panawen” ken “ti naituding a pampanawen dagiti nasion.”
Tulongannatayo ti Biblia a mangammo iti kawatiwat ti “pito a panawen.” Ibagana a ti 1,260 nga aldaw ket katupag ti “maysa a panawen ken pampanawen [dua a panawen] ken kagudua ti maysa a panawen”—a pakadagupan ti tallo ken kagudua a “panawen.” (Apocalipsis 12:6, 14) Kayatna a sawen a ti mamindua dayta a bilang, wenno pito a panawen, ket agdagup iti 2,520 nga aldaw.
No mangrugi ti 2,520 nga aldaw manipud idi 607 K.K.P., dumtengtayo iti 600 K.K.P. Ngem ti pito a panawen ket adayo a naun-unday ngem dayta. Di pay nagpatingga dayta idi dinakamat ni Jesus “ti naituding a pampanawen dagiti nasion.” Ngarud, naimpadtuan ti pito a panawen. Gapuna, masapul a surotentayo ti Nainkasuratan a pagannurotan: “Maysa nga aldaw maipaay iti maysa a tawen.” (Numeros 14:34; Ezequiel 4:6) No kasta, ti pito a panawen nga awan ressat a panangituray ditoy daga dagiti nailubongan a pannakabalin ket agdagup iti 2,520 a tawen. No mangrugi ti 2,520 a tawen manipud idi 607 K.K.P., dumtengtayo iti 1914 K.P. Isu dayta ti tawen a nagpatingga “ti naituding a pampanawen dagiti nasion,” wenno ti pito a panawen. Kaipapananna dayta nga idi 1914, nangrugin nga agturay ni Kristo kas Ari iti Pagarian ti Dios.
“Umay Koma ti Pagariam”
Yantangay naipasdeken idiay langit ti Mesianiko a Pagarian, rumbeng kadi nga itultuloytayo a kiddawen ti iyaayna, kas insuro ni Jesus iti modelo a kararag? (Mateo 6:9, 10) Wen. Umiso ken nainrasonan pay laeng ti panangkiddaw iti dayta. Ti Pagarian ti Dios saanna pay a naan-anay nga iturturayan ti daga.
Anian dagiti bendision a sagrapen ti matalek a sangatauan inton mapasamak dayta! “Ti Dios a mismo addanto kadakuada,” kuna ti Biblia, “ket punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bambanag naglabasdan.” (Apocalipsis 21:3, 4) Iti dayta a tiempo, “awanto ti agtataeng nga agkuna: ‘Masakitak.’” (Isaias 33:24) Ti agnanayon a biag ket tagiragsakento dagidiay mangay-ayo iti Dios. (Juan 17:3) Bayat nga ur-urayentayo ti kaitungpalan dagitoy ken dagiti dadduma pay a nakaskasdaaw a padto ti Biblia, ‘itultuloytayo ngarud koma a sapulen nga umuna ti pagarian ken ti kinalinteg ti Dios.’—Mateo 6:33.
^ par. 10 Ni Ari David iti nagkauna nga Israel sinakupna ti sarikedked ti naindagaan a Bantay Sion manipud kadagiti Jebuseo ken pinagbalinna dayta kas ti kabeserana. (2 Samuel 5:6, 7, 9) Inyakarna pay ti sagrado a Lakasa iti dayta a lugar. (2 Samuel 6:17) Yantangay ti Lakasa isimbolona ti kaadda ni Jehova, natukoy ti Sion kas ti lugar a pagnaedan ti Dios, a namagbalin iti Sion kas maitutop a simbolo ti langit.—Exodo 25:22; Levitico 16:2; Salmo 9:11; Apocalipsis 11:19.


text:
Bustos, Bulacan
Ti Bustos ket maysa a maika-2 a klase nga ili iti probinsia ti Bulacan iti Filipinas.
Dagiti baranggay[urnosen | urnosen ti taudan]
Ti Bustos ket nabingbingay a politikal iti 14 a barbaranggay.[2]
- Bonga Mayor
- Bonga Menor
- Buisan
- Camachilihan
- Cambaog
- Catacte
- Liciada
- Malamig
- Malawak
- Poblacion
- San Pedro
- Talampas
- Tanawan
- Tibagan
Demograpia[urnosen | urnosen ti taudan]
Mayor[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bulacan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bulacan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Mayo 9-15
SALMO 1-10
Kanta 99 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Ti Pannakikappia ken Jehova ket Agkalikagum iti Panangpadayawtayo iti Anakna a ni Jesus”: (10 min.)
[Ipabuya ti video nga Introduksion iti Salmo.]
Sal 2:1-3—Naipadto ti pannakabusor da Jehova ken Jesus (w04 7/15 16-17 ¶4-8; it-2 1183; it-2 316 ¶11)
Sal 2:8-12—Dagiti laeng mangpadayaw iti Ari a pinulotan ni Jehova ti makagun-odto iti biag (w04 8/1 5 ¶2-3)
-
Panagkali iti Naespirituan a Gameng: (8 min.)
Panagbasa iti Biblia: (4 min. wenno awan pay) Sal 8:1–9:10
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) wp16.3 akkub—Mangbasa iti maysa a teksto iti mobile device.
Panagsarungkar: (4 min. wenno awan pay) wp16.3 akkub—Saan a kayat ti bumalay ti panangusarmo iti Baro a Lubong a Patarus, isu nga usarem ti JW Library tapno ipakita ti dadduma a patarus.
Panangyadal iti Biblia: (6 min. wenno awan pay) bh 12 ¶12-13—Paregtaen ti iyad-adalan nga i-download-na ti JW Library iti mobile device-na.
PANAGBIAG KAS KRISTIANO
Respetuem ti Balay ni Jehova: (5 min.) Pagsasaritaan. Ipabuya ti video iti jw.org/ilo nga Agbalinka a Gayyem ni Jehova—Respetuem ti Balay ni Jehova. (Mapan iti PANNURSURO TI BIBLIA > UBBING.) Kalpasanna, mangawis kadagiti ubbing iti entablado, sa pagsaludsodan ida maipapan iti video.
Ti Nagan ti Dios iti Hebreo a Kasuratan: (10 min.) Palawag a naibatay iti Giya iti Panagadal iti Sao ti Dios, Seksion 1.
Panagadal ti Kongregasion iti Biblia: (30 min.) ia kap. 15 ¶1-14 ken ti kahon a “Dagiti Saludsod Maipapan ken Ester” iti kapitulo 16
Repaso ken Dagiti Maadal iti Sumaruno a Lawas (3 min.)
Kanta 11 ken Kararag


text:
Papanglakayen, Situtulokkayo Kadi a Mangsanay iti Sabsabali?
“Iti tunggal banag adda naituding a tiempo.”—ECL. 3:1.
1, 2. Ania ti napaliiw dagiti manangaywan iti sirkito iti adu a kongregasion?
MALMALPASEN ti pannakimiting ti manangaywan iti sirkito kadagiti panglakayen. Bayat a kitkitaenna ti rupada, maap-apresiarna ti panagregget dagitoy a nagaget a papastor, a dadduma kadakuada ti lakayen a maibilangna kas amana. Ngem adda pakaseknanna, ket insaludsodna, “Kakabsat, adda kadi inaramidyon a panangsanay iti sabsabali tapno maibaklaydanto dagiti annongen iti kongregasion?” Malagipda nga iti naudi nga ibibisita ti manangaywan iti sirkito, imparegtana nga ikkanda iti atension ti panangsanay iti sabsabali. Simmungbat idi agangay ti maysa a panglakayen, “Kinapudnona, saanmi unay a maas-asikaso dayta.” Immanamong dagiti padana a panglakayen.
2 No maysaka a panglakayen, mabalin a kasta met ti insungbatmo. Napaliiw dagiti manangaywan iti sirkito iti nadumaduma a pagilian nga iti adu a kongregasion, masapul a maasikaso ti panangsanay kadagiti kakabsat a lallaki—agtutubo man wenno natataengan—a tumulong a mangaywan iti arban. Ngem saan a nalaka nga aramiden dayta. Apay?
3. (a) Kasano nga ipakita ti Biblia ti kinapateg ti panangsanay, ken apay a maseknantayo amin iti dayta? (Kitaen ti footnote.) (b) Apay a mabalin a marigatan ti dadduma a panglakayen a mangsanay iti sabsabali?
3 Kas maysa a pastor, sigurado a mabigbigmo a napateg ti personal a panangsanay iti sabsabali. * Ammom nga adu a kakabsat a lallaki ti kasapulan tapno agtultuloy a natibker ti espiritualidad dagiti nabuangayen a kongregasion ken tapno mabuangay pay dagiti baro a kongregasion. (Basaen ti Isaias 60:22.) Ammom met nga idagdagadag ti Biblia a masapul a ‘suruam ti sabsabali.’ (Basaen ti 2 Timoteo 2:2.) Nupay kasta, kas kadagiti panglakayen a nadakamat iti rugi ti artikulo, mabalin a marigatanka a mangaramid iti dayta. Kalpasan ti panangasikasom iti kasapulan ti pamiliam, trabahom, responsabilidadmo iti kongregasion, ken dadduma pay nga importante a bambanag, mabalin a kasla awanen ti tiempom a mangsanay iti dadduma a kakabsat iti kongregasion. Gapuna, usigentayo no apay a napateg nga iwayaam ti panangsanay iti sabsabali.
PANANGSANAY—MAYSA A PRIORIDAD
4. Ania ti mabalin a makagapu no apay nga itantan ti dadduma a panglakayen ti mangsanay?
4 Ania ti mabalin a makagapu a marigatan ti dadduma a panglakayen a mangiwaya iti tiempo a mangsanay? Nalabit kunaen ti dadduma: ‘Napateg ti panangsanay iti sabsabali, ngem adda dadduma pay a banag iti kongregasion a masapul a mayun-una. No itantanko ti mangsanay, agandar latta ti kongregasion.’ Agpayso nga adda bambanag a masapul nga asikasuem a dagus, ngem no itantanmo ti mangsanay, mabalin a maapektaran ti espiritualidad ti kongregasion.
5, 6. Ania ti maadaltayo iti pamay-an a panangasikaso ti drayber iti makina ti luganna, ken kasano nga umarngi dayta iti panangsanay iti kakabsat a lallaki iti kongregasion?
5 Panunotem daytoy a pagarigan: Ammo ti maysa a drayber a tapno mamantener ti luganna ken tapno naannayas ti andar ti makinana, masapul a regular nga agpa-change oil. Ngem mabalin a panunotenna a nagangganat ti agpagasolina agsipud ta saan nga agandar ti luganna no dina aramiden dayta. Mabalin nga irasonna, ‘Okey lang uray diak pay la agpa-change oil ta agandar met latta ti luganko.’ Ngem ania ti pagdaksan dayta? No itantantan ti drayber ti pannakamantener ti makina ti luganna, in-inut a madadael dayta agingga a saanton nga agandar. No kasta ti mapasamak, adu a tiempo ken kuarta ti masapul tapno matarimaan ti lugan. Ania ti maadaltayo?
6 Adu a napapateg a banag ti masapul nga asikasuen a dagus dagiti panglakayen; ta no saan, maapektaran ti kongregasion. Kas iti drayber a kanayon a mangsigurado nga adda gasolina ti luganna, masapul met a ‘siguraduen [dagiti panglakayen] ti napatpateg a bambanag.’ (Fil. 1:10) Nupay kasta, okupado unay ti dadduma a panglakayen kadagiti napateg a bambanag nga uray la maliwayandan ti mangsanay iti sabsabali—a mayarig iti panangmantener iti makina ti lugan. No itantantan dagiti panglakayen ti mangsanay, addanto tiempo a manmano laengen ti kualipikado a kakabsat a lallaki a mangasikaso iti amin a kasapulan ti kongregasion.
7. Ania koma ti pangibilangantayo kadagiti panglakayen a mangiwaywaya iti tiempoda a mangsanay iti sabsabali?
7 Ditay koma ngarud ipapan a saan a prioridad ti panangsanay. Dagiti panglakayen a sipapanunot iti kasapulan ti kongregasion ken mangiwaywaya iti tiempo a mangsanay iti kakabsat a lallaki ket maibilang kas masirib a mayordomo ken pudno a bendision iti kongregasion. (Basaen ti 1 Pedro 4:10.) Kasano a magunggonaan ti kongregasion?
USARENYO A NAIMBAG TI TIEMPOYO
8. (a) Ania ti mangtignay kadagiti panglakayen a mangsanay iti sabsabali? (b) Ania ti nagpateg a responsabilidad dagiti panglakayen nga agserserbi kadagiti lugar nga addaan iti dakdakkel a panagkasapulan? (Kitaen ti kahon a “ Nagpateg a Mision.”)
8 Uray dagiti aduan kapadasan a panglakayen masapul a sieemma a bigbigenda a lumakayda ken in-inut a malimitaran ti maaramidanda iti kongregasion. (Mik. 6:8) Sipapanunotda met koma a mabalin a bigla nga agbaliw ti kasasaadda gapu iti “tiempo ken ti di mapakpakadaan a pasamak,” ket maapektaran ti panangibaklayda iti responsabilidadda iti kongregasion. (Ecl. 9:11, 12; Sant. 4:13, 14) Gapu iti naimpusuan a pannakaseknan dagiti panglakayen kadagiti karnero ni Jehova, iranudda kadagiti agtutubo a kakabsat a lallaki dagiti kapadasanda iti adun a tawen a simamatalek a panagserbida.—Basaen ti Salmo 71:17, 18.
9. Apay a nakapatpateg itan ti panangsanay?
9 No sansanayen dagiti panglakayen ti sabsabali, patpatibkerenda met ti naespirituan a depensa ti kongregasion. Kasano? No ikagumaan dagiti panglakayen ti mangsanay iti sabsabali, ad-adunto a kakabsat a lallaki ti mabalin a tumulong a mangpatibker ken mamagkaykaysa iti kongregasion, saan laeng nga ita no di ket nangnangruna bayat dagiti nariribuk a tiempo inton dakkel a rigat. (Ezeq. 38:10-12; Mik. 5:5, 6) Gapuna, patgenmi a papanglakayen, pangngaasiyo ta iwayaanyo itan ti regular a panangsanay iti sabsabali.
10. Ania ti nasken nga aramiden ti maysa a panglakayen tapno adda tiempona a mangsanay iti sabsabali?
10 Ammomi nga okupadokayo unay gapu iti panangasikasoyo iti napapateg a bambanag iti kongregasion, ket kasla awanen ti tiempoyo para iti sabali pay a banag. Ngem masapul nga usarenyo ti dadduma iti dayta a tiempo tapno sanayenyo ti sabsabali. (Ecl. 3:1) No usarenyo a naimbag ti tiempoyo, magunggonaan ti kongregasion.
ISAGANAYO TI PUSO TI SANAYENYO
11. (a) Ania ti makapainteres kadagiti singasing dagiti panglakayen iti nadumaduma a pagilian? (b) Sigun iti Proverbio 15:22, apay a makatulong ti panangusig kadagiti singasing ti dadduma a panglakayen?
11 Iti nabiit pay, napagsaludsodan ti dadduma a panglakayen a naballigi a nangsanay iti kakabsat a lallaki no ania ti inaramidda. * Nupay nagduduma ti kasasaad dagitoy a kakabsat, makapainteres ta agpapada ti singasingda. Ania ti ipakpakita daytoy? Ti panangsanay a naibatay iti Biblia ket makatulong kadagiti masansanay iti “isuamin a lugar iti tunggal kongregasion”—kas idi kaaldawan ni apostol Pablo. (1 Cor. 4:17) Gapuna, usigentayo iti daytoy nga artikulo ken iti sumaganad ti dadduma a singasing dagitoy a panglakayen. (Prov. 15:22) Kadagitoy nga artikulo, maawagan ti panglakayen a mangisursuro kas “mangsansanay” ket dagiti masursuruan kas “masansanay.”
12. Ania ti masapul nga aramiden ti maysa a manangsanay, ken apay?
12 Ti mangsanay masapul nga isaganana ti puso ti sanayenna. No kasano a ti maysa a hardinero masapul nga isagana wenno sukayenna ti daga sakbay nga agmula, ti maysa a mangsanay masapul met a paregtaen wenno isaganana ti puso ti sanayenna sakbay a suruanna. Kasanona a maaramidan dayta? Mabalinna a tuladen ti pamay-an ti maysa a nagkauna a propeta.
13-15. (a) Ania nga annongen ti naited ken propeta Samuel? (b) Kasano nga intungpal dayta ni Samuel? (Kitaen ti ladawan iti rugi ti artikulo.) (c) Apay nga ad-adda a paginteresan dagiti panglakayen ita daytoy a salaysay maipapan ken Samuel?
13 Maysa nga aldaw nasurok a 3,000 a tawenen ti napalabas, imbaga ni Jehova iti lakayen a propeta a ni Samuel: “Inton bigat iti agarup kastoy nga oras ibaonkonto kenka ti maysa a lalaki manipud daga ti Benjamin, ket masapul a pulotam kas panguluen iti ilik nga Israel.” (1 Sam. 9:15, 16) Nabigbig ni Samuel a saanton nga isu ti lider ti Israel ken kayat ni Jehova a mangpulot iti mangsuno kenkuana. Mabalin a naisaludsod ni Samuel: ‘Kasanok ngata a maisagana dayta a lalaki para iti annongenna?’ Nakapanunot iti pamay-an ket nagplano.
14 Iti simmaganad nga aldaw, idi nakita ni Samuel ni Saul, imbaga ni Jehova kenkuana: “Adtoy ti lalaki.” Kalpasanna, intungpal ni Samuel ti planona. Inawisna ni Saul ken ti katulonganna iti maysa a siled a panganan. Pinagtugawna ida iti kasayaatan a pagtugawan, ket indasarna ti kasayaatan a paset ti naparti nga animal sana imbaga: “Kanem, agsipud ta . . . inlasinda dayta maipaay kenka.” Idi agangay, inawis ni Samuel a mapanda iti pagtaenganna, ket nagtungtungtongda bayat a magmagnada. Kayat ni Samuel a gundawayan dagita a relaks a kasasaad. Isu nga idi nakadanondan, inawisna ni Saul iti pangatepan ti balay ket “intultuloyna ti nakisao ken Saul” bayat ti nalamiis a rabii agingga a naturogda. Kabigatanna, pinulotanna ni Saul, inagkanna, ken nangted iti kanayonan nga instruksion. Kalpasanna, pinagawidnan ni Saul—a nakasaganan iti sumaruno a mapasamak.—1 Sam. 9:17-27; 10:1.
15 Siempre, ti panangpulot iti agbalin a lider ti maysa a nasion ket naiduma iti panangsanay iti maysa a kabsat a lalaki nga agbalin a panglakayen wenno ministerial nga adipen iti kongregasion. Nupay kasta, adda dagiti napateg a maadal dagiti panglakayen ita iti inaramid ni Samuel. Usigentayo ti dua kadagita.
SITUTULOK A MANGSANAY KEN AGBALIN A PUDNO A GAYYEM
16. (a) Ania ti narikna ni Samuel idi nagkiddaw ti Israel iti ari? (b) Ania ti kababalin ni Samuel iti panangitungpalna iti annongenna a mangpulot ken Saul?
16 Situtulok a mangsanay, saan nga agkedked. Idi naammuan ni Samuel a kayat dagiti Israelita ti maaddaan iti ari a tao, nasaktan ken nariknana nga inlaksid dagiti kailianna. (1 Sam. 8:4-8) Kinapudnona, nagkedked a mangaramid iti kiddaw dagiti umili nga uray la namitlo nga imbaga ni Jehova nga imdenganna ida. (1 Sam. 8:7, 9, 22) Nupay kasta, saan nga impalubos ni Samuel nga agsakit ti nakemna iti lalaki a mangsukat kenkuana. Idi imbaga ni Jehova a pulotanna ni Saul, situtulok a nagtulnog ti propeta, saan a gapu laeng ta annongenna dayta no di ket gapu ta ay-ayatenna ni Jehova.
17. Kasano a tultuladen dagiti panglakayen ita ti kababalin ni Samuel, ken ania ti pakaragsakanda?
17 Kas ken Samuel, dagiti aduan kapadasan a panglakayen ita mangipakpakitada iti nasayaat a kababalin kadagiti sansanayenda. (1 Ped. 5:2) Situtulokda a mangsanay iti sabsabali ken saanda nga agamak a mangipabaklay kadakuada iti dadduma a pribilehioda. Dagiti naayat a panglakayen ibilangda dagiti sansanayenda, saan a kas kakompetensia, no di ket kas ‘katrabahuan’—kas napateg a sagsagut iti kongregasion. (2 Cor. 1:24; Heb. 13:16) Maragsakan la ketdi dagiti kasta a di managimbubukodan a panglakayen bayat a makitkitada nga us-usaren dagiti sansanayenda dagiti abilidadda agpaay a pakagunggonaan ti kongregasion!—Ara. 20:35.
18, 19. Kasano a maisagana ti maysa a panglakayen ti puso ti sanayenna, ken apay a nagpateg dayta?
18 Agbalin a gayyem, saan laeng a manangsanay. Idi nakita ni Samuel ni Saul, mabalin met koma nga inruarna a dagus ti pagkargaan ti lana, imparukpokna ti lana iti ulo ni Saul, sa pinagawidnan ti baro nga ari—a napulotanen ngem saan pay a nakasagana. Ngem nangiwaya ni Samuel iti tiempo tapno in-inut a maisaganana ti puso ni Saul. Sakbay a pinulotanna ni Saul, nanganda pay iti naimas a taraon, nagpagnapagnada, nagtungtongda iti napaut, ken nakainanada a naimbag. Inuray ni Samuel ti umiso a tiempo a panangpulotna iti baro nga ari.
19 Kasta met ita, sakbay a mangsanay ti maysa a panglakayen, masapul a pagbalinenna a relaks ti kasasaad ken gayyemenna ti sanayenna. Nagduduma ti pamay-an no kasano a mapatanor dagiti panglakayen ti kasta a panaggayyem, depende iti kasasaad ken kustombre iti pagilianda. Ngem sadinoman ti pagnanaedam, no mangiwayaka iti tiempo para iti sansanayem uray okupadoka, arigna ibagbagam kenkuana, “Napategka kaniak.” (Basaen ti Roma 12:10.) Nupay dimo iyebkas dayta, marikna ken tagipatgen dayta dagiti kakabsat a situtulok nga agsursuro.
20, 21. (a) Ania ti kababalin ti maysa a naballigi a manangsanay? (b) Ania ti mausig iti sumaruno nga artikulo?
20 Laglagipenyo a papanglakayen: Ti naballigi a manangsanay ket saan laeng a maayatan a mangsanay iti sabsabali no di ket ayatenna met ti indibidual a sansanayenna. (Idilig ti Juan 5:20.) No kasta ti kababalin ti panglakayen, dagus a marikna dayta ti sansanayenna ket matignay nga agsursuro. Gapuna, bayat a mangsansanaykayo patgenmi a papanglakayen, saankayo laeng koma nga agbalin a mannursuro—agbalinkayo pay a gayyem.—Prov. 17:17; Juan 15:15.
21 No naisaganan ti panglakayen ti puso ti sanayenna, mabalinnan a rugian nga isuro kadagiti kasapulanna nga ammuen. Ania dagiti pamay-an a mabalinna nga usaren? Mausig dayta iti sumaruno nga artikulo.
^ par. 3 Daytoy nga artikulo ken ti sumaruno ket nangnangruna nga agpaay kadagiti panglakayen. Ngem rumbeng a maseknan ti amin a kameng ti kongregasion iti daytoy nga impormasion. Apay? Tumulong daytoy tapno mabigbig ti amin a bautisado a lallaki a kasapulanda ti pannakasanay tapno makatulongda iti kongregasion. No maaramid dayta, mabenepisiaran ti amin.
^ par. 11 Dagitoy a panglakayen ket agnanaed iti Australia, Bangladesh, Belgium, Brazil, France, French Guiana, Japan, Korea, Mexico, Namibia, Nigeria, Réunion, Russia, South Africa, ken Estados Unidos.


text:
Al-Ghazali
Ni Abū Ḥāmed Muḥammad ibn Muḥammad al-Ghazālī (1058–1111); (Arabiko:ابو حامد محمد ابن محمد الغزالی), naamammoan a kas ni Al-Ghazali wenno Algazel iti Lumaud a mediebal a lubong, ket maysa idi a Persiano[5] Muslim teologo, hurista, pilosopo, ken mistiko.
Ni Ghazali ket sagpaminsan a tinawtawagan babaen dagiti historiador a kas ti agmaymaysa a kaimpluensiaan a Muslim kalpasan ti Islamiko a propeta a ni Mahoma.[6] Dagiti dadduma pay ket nagdakat ti tignayna manipud ti siensia aginggana ti pammati a kas kammasapulan ti Islamiko a sientipiko a panagrang-ay.[7] Malaksid kadagiti obrana a nagballigi a nangbaliw ti dalan ti Islamiko a pilosopia—ti nasap nga Islamiko a Neoplatonismo ket naiparang-ay kadagiti batayan ti Helenestiko a pilosopia, kas pagarigan, ket naballigi unay idi a sinuppiat babaen ni Ghazali a daytoy ket saannen a nakaungar—isu ket nangiyeg pay ti ortodokso nga Islam iti panawenna a naiyasideg ti Supismo.[6] Dagiti ortodokso a teologo ket napanda pay laeng ti bukodda a dalan, ken dagiti pay mistiko, ngem dagitoy dua ket nagparang-ayda ti nakem a nagsinnaranay a panagdayaw a nangsigurado nga awan ti adu a panagipabasol a maaramid babaen ti maysa para kadagiti panagsanay ti sabsabali.[6]
Ni Ghazali ket naikkan idi ti naisangsangayan a titulo iti Hujjat al-Islam, a ti kaibuksilanna ket 'Ti Paneknek ti Islam', ti maysa a titulo a a saan a naitited ti sinoma nga eskolar wenno personalidad iti Islamiko a pakasaritaan, nga adu pay a mangipakpakita ti kasasaadna iti kaunegan ti relihion.[8] Iti pay maiptinayon, isu ket naamammuan pay dagiti dadduma a kas, "literal a ti tao a nangisalakan ti Islam."[9]
Dagiti linaon
Biag[urnosen | urnosen ti taudan]
Ti tradisional a petsa ti pannakaipasngay ni al-Ghazari, a kas inted babaen ni Ibn al-Jawzi, ket idi 450 AH (Marso 1058–Pebrero 1059 CE), ngem dagiti moderno nga eskolar ket nagduduada ti kinpudno ti pakaammo ni Ibn al-Jawzi, ken nagikabilda ti petsa iti 448 AH (1056–1057 CE), a naibatay kadagiti insasao kadagiti sinursurat ken autobiograpia ni al-Ghazari.[10]:23–25 Isu ket naipasngay idiay Tabaran, ti maysa nga ili idiay distrito ti Tus, a naisanglad idiay kaunegan ti Probinsia ti Khorasan iti Persia (Iran).[10]:25
Ti kalpasan ti ipupusay a tradision, ta ti kinapudno daytoy ket sinalsaludsod kadagit agdama a kina-eskolar, ket rimsua iti ipupusay ti ama ni al-Ghazali iti kinpanglaw ken nangibati ti ubing a ni al-Ghazari ken ti kabsatna a lalaki a ni Ahmad nga inayaywana ti maysa a Sufi. Ti kontemporario ken ti immuna a biograpo ni Al-Ghazali, a ni 'Abd al-Ghafir al-Farisi, ket nangisursurat a ni al-Ghazali ket nangrugrugi a nakaal ti panagadadal iti fiqh (Islamiko a hurisprudensia) manipud kenni Ahmad al-Radhakani, ti maysa a lokal a manursuro.[10]:26–27
Isu ket nagbasa pay ababaen kenni al-Juwayni, ti naisangsangayan a hurista ken teologo ken "ti kalaingan a Muslim nga eskolar iti panawenna",[10]:29idiay Nishapur, mabalin a kalpasan timaysa apaset ti panawen a panagadadal idiay Gurgan. Kalpasan ti ipupusay ni al-Juwayni idi 1085, ni al-Ghazali ket pinanawanna ti Nishapur ken timmipon ti korte iti Nizam al-Mulk, ti nabileg a bisir a sultan iti Seljuq, a mabalin a naisentro idiay Isfahan. Kalpasan a naited kaniana ti titulo a "Kasilengan iti Relihion" ken "Kalatakan kadagiti Relihioso a Daulo", ni Nizam al-Mulk ket inpangatona ni al-Ghazali idi Hulio 1091 iti "kadayawan ken kakaritan" a manursuro iti dayta a panawen, iti Nizamiyya a madrasa idiay Baghdad.[10]:34
Isu ket napan iti maysa nga espriritual a didigra idi1095, ken dimteng a pinanawanna ti kareerna ken pimmanaw idiay Baghdad tapno mapan kano nga agperegrino idiay Meka. Nagararamid kadagiti pagimbagan ti pamiliana, inbellengna amin a kabaknangna ken nangampon ti asetiko a kabibiag. Kalpasan ti panagtataengna idiay Damascus ken Herusalem, ken ti maysa a panagbisita idiay Medina ken Meka idi 1096, isu ket nagsubli idiay Tus tapno agnaed kadagiti sumarsaruno a tawtawen iti 'uzla (panagmaymaysa). Daytoy a panagmaymaysa ket buklen ti panagliklik ti panagisursuro kadagiti talged ti estado nga institusion, uray nga isu ket nagtultuloy a nagipabpablaak, a nagawgawat kadagiti bisita, ken nagisursuro idiay zawiya (pribado a madrasa) ken khanqah (Sufi a monasterio) a binangonna.
Ni Fakhr al-Mulk, ti nalatak a bisir iti Ahmad Sanjar, ket nangidurduron kenni al-Ghazali nga agsubli idiay Nizamiyya iidiay Nishapur; ni al-Ghazali nagmarmaredmed a nagsubi idi 1106, a nagbutbuteng (kinaagpaysao) nga isu ken dagiti insursurona ket makasabat kadagiti resistansia ken kontrobersia.[10]:53-4 Isu ket nagsubli met laeng idiay Tus, ken nagmadi ti maysa akumbidar idi 1110 manipud ti nalatak a bisir a ni Muhammad I nga agsubli idiay Baghdad. Isu ket pimmusay idi 18 Disiembre 1111. Segun kenni 'Abd al-Ghafir al-Farisi isu ket adda dagiti adu nga annak a babbbai, ngem awan ti annak a lallaki.[10]:57–59
Dagiti nota[urnosen | urnosen ti taudan]
- ^ Ghazali, Frank Griffel, Sibilisasion ti Mediebal nga Islamiko, Ed. Josef W. Meri ken Jere L. Bacharach, (Taylor & Francis, 2006), 292.
- ^ Ghazali, Frank Griffel, 292.
- ^ Ti Impluensia ti Islamiko a Kapanunotan ni Maimonides Stanford nga Ensiklopedia ti Pilosopia, Hunio 30, 2005
- ^ Muslim a Pilosopia, Dagiti Islamic Parawad iti Siensia ken Matematiko, netmuslims.com
- ^ Ghazali, Ti Columbia nga Ensiklopedia, Maikanem nga Edsion 2006
- ^ a b c Ti Pammati ken Panagsanay ni Al-Ghazali. William Montgomery Watt. Naipablaak idi 1953 babaen ni George Allen ken Unwin Ltd, Londres. pp. 14-16
- ^ Sawwaf, A. (1962) al-Ghazali: Etude sur la réforme Ghazalienne dans l’histoire de son développement (Fribourg).
- ^ http://www.thepenmagazine.net/imam-ghazali-the-sun-of-the-fifth-century-hujjat-al-islam/
- ^ http://sheikhhamza.com/transcript/Alchemy-of-Happiness
- ^ a b c d e f g Griffel, Frank (2009). Pilosopiko a Teolohia ni Al-Ghazālī. Oxford: Unibersidad ti Oxford a Pagmalditan. ISBN 978-0-19-533162-2.
Dagiti nagibasaran[urnosen | urnosen ti taudan]
- Haque, Amber (2004), "Sikolohia manipud ti Islamiko a panakaimatangan: ti parawad dagiti nasapa a Muslim nga eskolar ken dagiti panagkarit ti kontemporario a Muslim a sikologo", Warnakan ti Relihion ken Salun-at, 43 (4): 357–377, doi:10.1007/s10943-004-4302-z
- Savage-Smith, Emilie (1995), "Dagiti wagas ti panapisi iti mediebal nga Islam", Warnakan ti pakasaritaan ti Medisina ken dagiti Kumaduan a Siensia, 50 (1): 67–110, doi:10.1093/jhmas/50.1.67, PMID 7876530
Adu pay a mabasbasa[urnosen | urnosen ti taudan]
- Laoust, H: La politique de Gazali, Paris 1970
- Campanini, M.: Al-Ghazzali, in S.H. Nasr ken O. Leaman, Pakasaritaan ti Islamiko a Pilosopia 1996
- Watt, W. M.: Muslim nnga Intelektual: Ti Panagadal kenni al-Ghazali, Edinburgh 1963
- Zwemer, S. M. Ti Moslim nga Agsuksukisok ti Dios, New York 1920
- Nakamura, K. Al-Ghazali, Ensiklopedia ti Pilosopia
- Dougan, A. Ti Panadap-aw, Ti panagadal ti kaunegan a sursuro ti Mishkat al-Alwar (Ti Sakup a lugar dagiti Silaw) babaen ni Abdullah Dougan ISBN 0-9597566-6-3
Dagiti silpo ti ruar[urnosen | urnosen ti taudan]
Dagiti obra a mainaig kenni Al-Ghazali iti Wikisource (Ingles)
Midia a mainaig kenni Al-Ghazali iti Wikimedia Commons